“Allahuakbar. Alhamdulillah, Rezeki Ya Allah.” MUA Bellaz Syukur Dapat Tunai Umrah Bersama Suami & Anak-Anak!

Bagi MUA Bellaz, jurusolek terkenal, peluang menjejakkan kaki ke tanah suci Mekah bagi menunaikan umrah sukar untuk  digambarkan dengan kata-kata.

Bak kata pepatah tuah ayam nampak di kaki, tuah manusia siapa yang tahu. Disebalik pergelutan hidup diselubungi pandemik, ibu kepada tiga cahaya mata ini diberi peluang yang boleh diibaratkan bualn jatuh ke riba.

Lebih manis lagi, peluang Itu bukan sekadar bersama suami bahkan MUA Bellaz turut membawa ketiga-tiga anak kecilnya bersama-sama menunaikan ibadah umrah.

Kegembiraan tersebut dikongsikan Bellaz menerusi laman Instagramnya dengan memuatnaik  beberapa keping gambar dan video ketika berada di Lapangan Terbang Antarabangsa Kuala Lumpur (KLIA).

“Allahuakbar masyallah. Rezeki ya Allah.Doakan semoga dipermudahkan urusan kami pergi dan balik ke tanah suci. Alhamdulillah dapat bawa anak-anak sekali,” tulisnya ringkas menerusi Instagram.

Malah melalui Insta Storynya, Bellaz turut memohon doa agar perjalanannya bersama anak-anak dipermudahkan Allah SWT.

“Apa-apa kalau uolls nak tengok suasana tanah suci boleh tengok dekat IG Bellaz muabellaz. Insyallah Bellaz kongsi serba sedikit suasana dekat sana nanti,” tulisnya lagi.

Perkongsian Bellaz turut mendapat reaksi pengikutnya. Rata-rata mendoakan agar perjalanan Bellaz dipermudahkan. Malah ada yang memintanya berkongsi tip  membawa anak ke Tanah Suci.


Ini Peringatan Buat Pengusaha Taska, Untuk Elak Wujud Kluster Taska Pula.

Apabila kerajaan Malaysia umumkan sektor ekonomi mula beroperasi bermula 4 Mei ini iaitu hari ni ramai yang menyambut secara positif. Namun pada masa yang sama, bagi suami isteri yang mempunyai anak tentu akan menghantar anak ke pusat jagaan kanak-kanak semasa mereka keluar berkerja.

IKUTI PERKONGSIAN INI

TIPS DARI KAK ESAH: CARA ELAK KLUSTER TADIKA

Bila kelonggaran PKP bermula, banyak sektor yang dah mula beroperasi. Ibu bapa yang bekerja pun kena mula masuk kerja.

Anak-anak nak kena hantar pusat asuhan atau taska. Kalau boleh gilir-gilir bekerja dari rumah, bagus lah. Tak perlu hantar anak ke pusat asuhan. Tapi kalau perlu, macam mana? Selamat ke?

Kami nak bawa beberapa tips dari seorang pengusaha pusat jagaan kanak-kanak yang selalu keluar TV dan radio, Kak Esah. Mari dengar dan ikut tips-tips ini Kak Esah nak bebel ni.

InsyaAllah, risiko penularan jangkitan dapat dikurangkan. Pengusaha pusat jagaan kanak-kanak kena main peranan. Ibu bapa pun kena turut ambil berat.

Macam Wonderpets cakap lah..

“Apa yang penting? KERJASAMA!”

Moga pihak taska alert peringatan ini.


Wanita Ini Kongsi Doa Untuk Keluarga Aman Dan Bahagia. Amalkan.

Perkahwinan merupakan satu perjalanan yang indah jika kedua suami dan isteri saling berusaha dan memberikan komitmen yang tinggi dalam rumah tangga yang dibina. Malah kelahiran anak-anak adalah cahayamata yang menyinari rumahtangga. Pastinya kita berdoa untuk kebahagiaan buat keluarga.

Wanita ini kongsi amalan doa untuk manfaat bersama.

Kita terlalu sayangkan pasangan dan anak-anak kita. Jadi apakah doa terbaik yang perlu di mohon kepada Tuhan setiap pagi untuk diri kita dan orang-orang kesayangan kita?

Ya Bari’, Ya waliy, Ya wakil,

Wahai Tuhan yang Maha Merancang, Mentadbir, Mengatur, Menyusun segala sesuatu di atas muka Bumi ini, aku serahkan segala urusan diriku, suamiku, anak-anakku (sebut nama) kepadaMU untuk ENGKAU atur, rancang, tadbir dan susun sebaik mungkin kerana ENGKAUlah sebaik-baik Pengatur.

Ya Allah,
Jagalah diri kami, hati kami, iman kami, kesihatan kami, keselamatan kami, maruah kami, kerana ENGKAU lah sebaik-baik penjaga.

Ya Zal jalali waliqram.
Wahai Tuhan yang memiliki Zat Kebesaran dan Kemuliaan.

Jauhilah kami daripada mara bahaya, kecelakaan, kemalangan, bencana dunia, perbuatan khianat maklukmu dan segala anasir jahat. Hanya kepadaMU lah kami berserah dan memohon pertolongan.

Ucaplah doa ini setiap pagi. Serahkan segala urusan kita kepada Tuhan kita. Kerana kehidupan kita, pasangan dan anak-anak kita bukanlah di bawah gengaman kita.

Walaupun mereka berada di pandangan mata kasar kita, mahupun tanpa pengawasan kita, hati kita InsyaAllah akan tenang kerana kita telah serahkan kepada sebaik-baik penjaga.

Itulah konsep pergantungan kita kepada Tuhan kita.

Kredit: Norzi Malek


Tekak Rasa Tak Selesa, Dr Ni  Pesan Buatkan Ramuan Air Ni!

Cuaca panas tak menentu, boleh menjadi penyebab kesihatan terjejas. Paling tidak, tekak akan terasa perit dan tidak selesa.

Berkongsi usaha untuk melegakan kesakitan, doktor ini pesan untuk buatkan larutan yang diajarkan ini.

Jom semak.

Aduh, tiba-tiba anak start batuk-batuk dan selsema. Siap asyik mengadu tekak tak selesa. Makan pun dah mula kurang selera.

Walaupun mungkin tak berapa teruk, tapi lumrah mak ayah tetap akan rasa susah hati dan bimbang.

Nak bawa keluar ke klinik, satu hal pulak. Risau jugak takut anak ter expose pada pesakit lain yang ada penyakit yang lebih teruk. Nak ke farmasi pun hati duk risaukan benda yang sama.

Haa, mungkin kalian boleh usahakan rawatan yang ini dulu di rumah.

Pergi ke dapur, dan kemudian siapkan larutan air garam.

Saya kongsikan pada kalian cara sediakan larutan air garam ni mengikut The Edinburgh and Lothians Viral Intervention Study (ELVIS).

1. Masak air terlebih dulu. Air yang tak dimasak boleh jadi ada spesis Ameoba dalam tu, tak pasal-pasal dapat jangkitan penyakit lain pulak nanti.

2. Air yang dah dimasak tadi, masukkan dalam satu cawan dan campurkan dengan 1 sudu teh garam. Biarkan ia terlarut dan kemudian berikan masa untuk ia menyejuk.

3. Rasa dulu. Jika terlalu masin, kalian boleh saja tambah air lagi.

Mudah je weh.

Untuk anak yang ada masalah selsema, ambil larutan air garam tadi lalu titiskan ke kedua-dua belah hidung. Air tu akan jadi agen untuk cairkan mukus pekat yang block saluran pernafasan.

Selain tu, yang bagusnya bila kita gunakan larutan air garam, sel tubuh akan manfaatkan klorida daripada garam untuk hasilkan hypoclorus acid.

Hypoclorus acid ni lah akan jadi cecair peluntur untuk musnahkan virus!

Itu bab selsema.

Sekiranya ada sekali gejala sakit tekak dan batuk, ajar anak supaya kumur dengan larutan air garam yang kita buat tu sebanyak 3 kali sehari untuk bantu legakan rasa tak selesa.

Dah ada penyelidik yang buat kajian pasal larutan air garam ni sebenarnya. Dia orang jumpa banyak sangat faedah yang kita boleh dapat daripada kaedah yang ringkas begini.

Antaranya:

✅ Kita dapat kurangkan risiko penyebaran kuman dan virus pada orang lain

✅ Penyembuhan berlaku lebih pantas selalunya dalam tempoh kurang 2 hari

✅ Dapat elakkan penyalahgunaan antibiotik

✅ Kos lebih jimat dan juga dapat elakkan daripada terpaksa dapatkan rawatan di klinik atau hospital

✅ Risiko berlaku komplikasi serius seperti pneumonia pun jadi lebih rendah

Namun beringat ya, jika keadaan masih tak sembuh atau sakit berterusan walaupun dah usaha dengan cara ni, teruskanlah untuk bawa anak dapatkan pemeriksaan lanjut.

Semoga bermanfaat!


Buat Susu Badam Ni, Ibu Jadi Awet Muda & Anak Lebih Pintar. Senang Cakap Satu Famili Boleh Serap Khasiatnya!

Susu badam bukan sahaja sedap dinikmati malah lebih penting jika diamalkan seisi keluarga semua akan dapat kebaikkannya. Umum mengetahui begitu banyak khasiat susu badam ini dan antara yang membuatkan ibu patut mencuba amalkannya adalah ia mampu mengekalkan kesihatan dan keremajaan kulit untuk tampil cantik dan sihat. Ini kerana badam kaya dengan vitamin E dan bersifat antioksidan dan sekali gus mampu mengurangkan tanda-tanda penuaan dan menjadikan pengamalnya nampak awet muda.

Jika dilihat kepentingan untuk anak-anak untuk amalkan susu badam ini pula adalah ianya baik untuk kesihatan otak kerana badam mengandungi dua nutrien utama iaitu Riboflavin dan L Carnisebab yang mampu mempengaruhi aktiviti saraf. Oleh sebab itu juga, ramai ibu-ibu di negara India sangat mengalakkan anak-anak mereka mengamalkan pemakanan badam.

Boleh lah terai buat Susu Ajaib nie untuk minuman anak anak sebelum pegi sekolah. Bukan susah pun, malas dengan rajin je. Apa salahnya untuk anak anak jugak kan. KakCoco buat 1 cawan badam dapat 1.5 liter Susu Ajaib nie. Cukuplah untuk 5 hari minum untuk dak Kakak dengan dak Baby –Adah Abdullah

Bahan-bahan:
1 cawan badam mentah
4 cawan air masak
1 sudu esen vanila
Sedikit garam
Kurma *tambahan

Cara penyediaan :

2. Esoknya buangkan air rendaman, basuh bersih-bersih dan masukkan ke dalam blender dengan air secukupnya. Nak masuk kurma pun boleh, time nie lah kurma takde dekat rumah. Kalau tak, mesti lagi best.

*Kalau tak boleh pusing, masukkan air lagi. Tapi jangan cair sangat.

3. Dah siap blend terus masuk dalam penapis dan perah. Hidupkan api dan masak sampai mendidih. Jangan lupa letakkan 1 sudu esen vanilla dan garam.

Kakcoco suka pakai penapis nie. Senang nak perah sampai ke titisan terakhir.

CARA MENIKMATI SUSU BADAM

Dah mendidih tu kira dah siap. Senang kan? Dah suam tu dah boleh minum. Sebelum minum letakkan madu 1 sudu. Rasa sedap je, takdelah rasa pelik. Kalau ada masukkan kurma, tak payah letak madu. Cukuplah manis dari kurma tu.

2. Smoothies

Nie kakcoco buat smooties letak buah buahan. Kalau takde buah ok je minum macam tu je, letak chia seeds sikit.

Ekstra Tip :
Hampas badam tadi jangan dibuang pulak. Rugi diknonn. Badam mahal oooii. Kita guna sampai habis. Boleh buat lempeng. Letak tepung sikit, garam sikit, gorenglah. Jimat breakfast pagi Isnin nanti.

Sumber : Adah Abdullah II


Ini Penting! Ketahui Waktu Sesuai Cerita Pendidikan Seksualiti Pada Anak.

Sejak tular kisah kanak-kanak di cabul, ramai ibu bapa melahirkan rasa bimbang akan keselamatan anak.

Untuk mengelak situasi ini makin parah, ibu bapa perlu memberi kesedaran pendidikan seksualiti kepada anak-anak.

Ingin tahu bagaimana tindakan yang perlu diketahui. Baca perkongsian saudara

Selalu sangat saya diajukan persoalan ini, “bila waktu yang sesuai untuk cerita pada anak pasal pendidikan seksualiti ni?” Ok, mari saya senaraikan di bawah ini.

1. Masa mandikan anak ketika masih bayi. Ajar mereka ini namanya faraj/ vagina atau ini zakar/ penis.

2. Masa mandikan anak bila dah besar sedikit. Sebut pada mereka, nanti kena uruskan diri sendiri. Ibu atau ayah tak boleh basuh berak awak dah, sabun sendiri masa mandi, tutup pintu tandas, pakai towel lepas siap. Tanamkan sifat malu.

3. Waktu pakaikan pampers pun waktu terbaik untuk educate anak. Ulang sahaja point pertama dan kedua di atas.

4. Ketika ajar anggota badan pada anak. Dari kecil biasa mak bapak akan ajar mana mata, telinga, mulut, kaki bagai. Masa ni ajarkan terus apa dia private part, anggota badan tak boleh disentuh, dipegang atau diraba oleh sesiapapun termasuklah ayah. (Mulut, dada, punggung, kemaluan, paha)

5. Ketika ibu ayah join anak-anak melukis atau mewarna di rumah. Ambil kertas a4, kemudian lukis tubuh badan manusia. Minta anak bulatkan anggota badan digelar private part.

6. Saat ambil anak dari tadika, taska, rumah pengasuh. Selalu tanya ada tak sesiapa yang cuba sentuh private part mereka, pegang badan sampai mereka tak selesa. Ada atau tiada, ajar anak berkali-kali untuk jerit kuat-kuat, lari dari pelaku dan beritahu kita atau sesiapa yang dipercayai di lokasi kes berkenaan berlaku.

7. Ketika anak belajar subjek pendidikan kesihatan di sekolah. Mak ayah tolong baca apa yang anak belajar dalam subjek ini. Wajib seiring dengan apa yang mereka perolehi di sekolah.

8. Bila anak balik sekolah dan bertanya term seksualiti seperti apa itu rogol, cabul, liwat, gay, lesbian dan lain-lain. Jawablah ikut kemampuan dan kefahaman kita.

9. Ada masanya, anak akan sebut perkataan yang tak pernah kita ajar. Mungkin tiba-tiba kita dengar dia sebut jari fuck, mencarut burit, butuh, puki dan lain-lain. Menjadi tanggungjawab kita menegur, menasihati dan menerangkan kenapa ia bad word. Jangan terus ancam nak cilikan mulut anak. Kadang-kadang, mereka hanya dengar apa yang kawan cakap di sekolah sahaja.

10. Masa anak darjah 5, mereka diajar sebab kena mandi wajib. Salah satunya keluar air mani secara sengaja atau tak sengaja, juga sebab keluar darah haid, berjimak dan lain-lain. Mak ayah sila tambah info yang tepat untuk anak faham apa yang dipelajarinya ini.

11. Antara usia 9, 10, 11, 12 dan 13 tahun, kanak-kanak lelaki dan perempuan ada yang akan akil baligh. Sebelum anak melalui fasa itu, mak ayah kena cerita dahulu kenapa lelaki keluar air mani, kenapa perempuan keluar darah haid.

12. Antara umur di atas juga, anak akan mula mengalami perubahan suara, tubuh badan, payudara, dada membidang, tumbuh bulu, bau badan, naik jerawat dan lain-lain. Ini waktu terbaik untuk cerita soal aurat, amanah, tanggungjawab, dosa pahala.

13. Antara waktu terbaik untuk kongsikan topik seksualiti adalah ketika si bapa buat usrah bersama isteri dan anak-anak di rumah. Cari sahaja ayat Al-Quran dan tadabbur maknanya. Cari surah Al-Mukminun ayat 12-14. Lengkap dalam ayat ni Allah cerita pasal air mani, rahim, proses zigot, embrio, fetus, bayi dan lain-lain. Tugas kita adalah mengaitkan sahaja dengan apa yang anak dah belajar sebelum ini.

14. Masa anak ralit dengan handphone pun kena dididik juga. Sebut awal-awal, bila terjumpa, tertekan video yang tak elok, orang cium mulut, tak pakai baju, terus bagi tahu ayah dan ibu. Inilah pentingnya pantauan. Tak bagi anak handphone 100% pun ramai mak bapak tak dapat buat, maka pantau dan letakkan syarat.

15. Ketika anak dah habis UPSR dan ditawarkan ke sekolah berasrama penuh. Jangan hanya pesan belajar rajin-rajin, tapi sebutlah di asrama jaga diri baik-baik, jangan bagi sesiapa sentuh private part, tak kisahlah orang itu cikgu, senior atau lain-lain individu. Jika ada buli bersifat seksual, bagi tahu cikgu terus. Kalau pelakunya cikgu sendiri, segera maklumkan mak ayah. Beri kepercayaan pada mereka. Mereka perlukan trust dari parents. (Ia juga terpakai jika anak ke sekolah agama berasrama, tahfiz dan lain-lain)

16. Lupa, bab pornografi. Banyak saat kita boleh selitkan keburukan dan kejahatan video lucah. Samada kaitkan bila bercerita tentang handphone, bila anak bertanya pasal seks atau ketika ada isu-isu semasa yang berlaku di Malaysia. Sebagai contoh, kes budak 12 tahun yang rogol anak asuhan ibunya berusia 4 tahun itu. Educate anak agar tahu pelihara diri, kemaluan, nafsu, malu, jangan rosakkan diri, jangan rosakkan anak orang lain dan kesan pornografi kepada tingkahlaku, fikiran, emosi dan masa depan.

17. Tambah satu lagi. Malaysia ni terlalu kerap viral isu maknyah, LGBT, homoseksual, pembuangan bayi, anak luar nilah, kes pencabulan, rogol dan lain-lain. Ajak anak berbincang kenapa semua ni boleh wujud dan berlaku. Kaitkan dengan apa yang kita dah sampaikan sejak mereka masih kecil.

Post ini sekadar idea untuk mak ayah. Selebihnya adalah tindakan dari kalian. Jangan malu tak bertempat.

Sebagai salah seorang penceramah yang berkongsi isu-isu seksualiti kepada murid sekolah rendah, menengah, IPT dan ibu bapa, besarlah harapan saya agar masyarakat mengubah mentaliti yang Pendidikan Seks itu mahu mengajar anak untuk buat seks.

Pendidikan Seksualiti ini proses pembelajaran sepanjang hayat. Bermula dari kanak-kanak sampailah ke usia tua.

Biar anak ni faham yang seks itu, CARA HIDUPAN MENGEKALKAN SPESIS

Bukan,

1. Seks di luar perkahwinan
2. Seks sejenis
3. Seks berorientasikan pornografi
4. Seks itu hanya untuk seronok-seronok
5. Dijadikan bahan gurauan dan lawak
6. Dan lain-lain

Paling penting, tugas terangkan pada anak ni bukan hanya terletak di bahu ibu-ibu sahaja ya. Suami dan isteri wajib berperanan.


“Handsome Boy Abah Nak Jadi Abang.” Baru Bersalin 8 Bulan, Sari Yanti  Kini Hamil Anak Kelima!

Teka-teki pasangan ini bakal menimang cahaya mata mula timbul selepas kemunculan Sari Yanti yang memperlihatkan ‘baby bump’ sewaktu bergambar bersama Scha Alyahya baru-baru ini.

Namun, empunya diri enggan mengulas atau menjawab  persoalan ramai membuatkan berita tersebut berlalu begitu sahaja.

Terbaru, Jep Sepahtu akhirnya menjawab segala pertanyaan bila mana memuat naik satu perkongsian di laman instagramnya.

Di dalam perkongsian tersebut, sekeping gambar anak lelakinya di samping kapsyen yang ringkas mengesahkan dia dan Srai Yanti bakal menerima ahli baru dalam keluarga mereka tidak lama lagi.

Handsome boy abah dah nak jadi abang 😍❤😘

Jep memuji wajah hensome anaknya Khidir yang bakal bergelar abang tidak lama lagi. Untuk rekod, ini merupakan anak ketiga Sari Yanti bersama Jep Sepahtu.

Rata-rata warganet mengucapkan tahniah buat Jep dan Sari Yanti yang bakal menimang cahaya mata tidak lama lagi.


‘Bangga Tengok Kalian Bersatu.” Raikan Majlis Graduasi Anak-Bersama, Netizen Puji Fasha & Jejai Contoh Terbaik

Cepatnya masa berlalu, pejam celik pejam celik anak-anak sudah membesar. Yang baru memasuki pra sekolah sudah pun tamat dan bakal menjejaki sesi persekolahan biasa. Sebagai ibu bapa pasti rasa terharu dan gembira melihat perkembangan si anak.

Tak kira orang biasa mahupun selebriti, pasti akan terselit rasa teruja dan bahagia melihat perkembangan anak masing-masing. Demikian juga yang dialami sendiri oleh pelakon terkenal, Fasha Sandha apabila dua anaknya Rayfal dan Jemyma telah menamatkan pendidikan pra-persekolahan semalam dengan jayanya.

Berkongsi perasaan gembira tersebut, isteri kepada pelakon Aidil Aziz itu dilihat memuat naik beberapa gambar di sekitar majlis graduasi anak-anaknya yang dianjurkan oleh pihak sekolah.

Ready for big School,
Maknanya anak2 ibu dah besaq ?

Syukur Alhamdulillah , successfully completed Pre school Education (rayfal 6 year, Jemyma 4 years 8months old)
Thank You dear teachers and friends,
Till we meet again ❤

Demikian perkongsian Fasha Sandha dalam instagramnya semalam.

Seperti mana majlis atau proggram yang membabitkan anak-anak, pasti kelibat Jejai tidak ketinggalan turut serta. Begitu juga dalam majlis graduasi ini, Jejai turut bergambar bersama Fasha dan anak-anak.

Rata-rata netizen memuji sikap kedua-duanya yang sangat profesional dan bertolak ansur terutama hal yang membabitkan anak-anak.

Cool & classy

Contoh yang baik


Kena Kuarantin 14 Hari, Ni Fakta Sainsnya. Perlu Akur, Ia Bukan Suka-suka!

Tindakan segelintir yang ambil ringan tentang perlunya kuarantin 14 hari  bagi individu yang terdedah kepada virus covid-19, nyata ianya cukup membimbangkan.

Hakikatnya, ada sebabnya perlu mengasingkan diri hingga 14 hari tanpa perlu pergi ke mana-mana. Dan ini dijelaskan melalui fakta sains yang dikongsikan oleh Public Health Malaysia, semoga dapat pencerahan dan kefahaman untuk semua agar patuh arahan kuarantin 14 hari.

Sains Disebalik Kuarantin 14 Hari

Semua individu yang disyaki telah terdedah dengan virus covid-19 kini diwajibkan menjalani tempoh kuarantin 14 hari. Mereka adalah kontak rapat kepada kes Covid-19 dan juga Individu yang baru pulang dari negara luar.

1. Mengapa 14 hari? Bukan 10 hari atau 7 hari?

Ini adalah kerana tempoh pengeraman virus (incubation period) bagi virus ini adalah antara 4-5 hari sehingga 14 hari.

Kajian juga menunjukkan, 97.5% individu yang dijangkiti hanya menunjukkan gejala pada hari ke 11 selepas dijangkiti.

2. Selepas ujian kali pertama, adakah bermakna individu tersebut telah bebas sepenuhnya dari jangkitan?

TIDAK, walaupun telah disahkan NEGATIF pada ujian kali pertama, individu tersebut masih perlu menjalani kuarantin wajib selama 14 hari.

3. Bilakah seseorang individu boleh dibebaskan sepenuhnya dari tempoh kuarantin?

Pada hari ke 13, ujian ulangan akan dilakukan pada semua individu yang didalam pemantauan. Sekiranya ujian ulangan ini NEGATIF, pembebasan akan diberikan pada hari ke 14.

Adakah sesiapa terkecuali dari menjalani proses kuarantin ini?

Pada 25 Mac 2020, Yang di-Pertuan Agong dan Raja Permaisuri menjalani kuarantin wajib setelah 7 petugas istana dikesan postif Covid-19

Pada 22 Mei 2020, PM Tan Sri Muhyiddin Yassin juga menjalani kuarantin di rumah selama 14 hari setelah salah seorang pegawai yang menghadiri menyuarat pasca kabinet disahkan positif.

Covid-19 boleh menjangkiti sesiapa sahaja. Bersama kita patuh dan mengambil langkah pencegahan untuk mengekang penularan jangkitan.

Sumber: WHO- Transmission of SARS-CoV-2 , Implications for infection prevention precautions


Jangan Biarkan Isteri Merajuk Tanpa Dipujuk, Ini Pesan Ebit Lew. Deep!

pergaduhan antara suami isteri asam garam dalam rumah tangga. Sedangkan lidah lagi tegigit inikan pula suami isteri. Pun begitu, jangan biarkan pasangan anda menjerut rasa dek kerana ego anda.

Berkongsi pandangan mengenai hal ini, Ustaz Ebit lew menitipkan pesanan buat para suami supaya tidak membiarkan Isteri merajuk tanpa dipujuk. Pertelingkahan antara suami isteri pasti terjadi. Si suami akan mengelakkan situasi menjadi kecoh, atau apabila isteri hilang akal.
Salah sikit merajuk, tu sikit merajuk.. ni sikit nak merajuk. Sebaiknya, jangan dibiarkan isteri anda merajuk tanpa dipujuk? Sebabnya? Baca bawah ni.

Tadi balik dari Pulau Pinang ke KL, jalan jem.Ada seorang wanita jumpa di RNR Tapah 3.30 pagi bertanya dalam nada sedih. Saya selalu mengamuk di rumah. Marah tak tentu pasal pada anak-anak.

Saya tengok muka suami rasa macam mahu marah saja. Dia menangis, 24 jam asyik marah saja, menjerit, marah dan pukul anak-anak. Lepas tu saya rasa bersalah.

Bila saya dengar begini saya faham dia salah tapi dia jadi begitu kerana tekanan dan dia perlukan sokongan suaminya. Saya sedih bila lihat wanita macam tu. Ya Allah, kasihan anak-anak.

Mana suami puan? Di belakang tu. Suaminya datang salam saya. Suaminya cium tangan saya. Dia orang baik. Saya tidak biasa orang cium tangan saya.

Hari ini isteri abang diuji oleh Allah. Abang juga sedang diuji. Segala yang berlaku kerana Allah sayang. Dia simpan kebaikan disebalik ujian dalam rumahtangga.

Saya bawanya ke belakang dan bercakap berdua. Allah sayang abang. Dia ketemukan kita. Saya dapat rasa betapa sayang isteri abang pada abang. Bantulah isteri abang. Dia benar-benar perlukan abang waktu ini.

Sunnah bawa bahagia. Rasulullah SAW yang amat kita cintai teramat menghargai wanita dan melayan mereka dengan baik.

Abang peluk isteri setiap hari dan cium sebelum pergi kerja. Peluk lama sikit kepala bersandar dan kata ya Allah saya sayang isteri saya. Sayangilah dia. Berilah syurga yang tinggi buatnya.

Mandi bersama isteri. Berdua-duaan dalam hidup. Rajin bantu isteri. Sebenarnya isteri perlukan sokongan dan kasih sayang suami. Sama-sama kita kahwin. Anak kita sama-sama jaga. Didik dan kasihi anak sama-sama.

Bantu cuci najis anak. Bantu jaga anak supaya isteri dapat rehat. Beri isteri rehat. Jika dapat tengok wajah isteri tidur nyenyak atau berdengkur kita gembira.

Sebab itulah isteri kita yang banyak korban untuk kita. Masa itu kita bantu buat kerja rumah. Sekali-sekala mereka bangun setelah penat urus rumahtangga sepanjang hari, lihat rumah dah kemas.

Sampah dah dibuang. Mainan anak-anak dah dikemas. Letak bunga sebelah kepala isteri. Tulis kad terima kasih sudi terima abang yang tak tiada apa-apa. Terima kasih jadi isteri abang yang setia.

Buat Ta’lim dalam rumah bersama isteri anak-anak. Tarik rahmat Allah dalam rumahtangga. AL-Quran dan Hadis memberi nur dalam keluarga. Baca denga cinta dan sayang.

Paling utama jadi pendengar isteri dengan baik. Mereka benar-benar memerlukan seseorang untuk mendengarnya bila berbual dan meluahkan. Mereka tiada sesiapa melainkan kita.

Dengar dengan cinta dan perasaan, dengan jiwa, pandang wajah isteri. Tenung mukanya. Pegang tangannya. Sediakan bahu jika mereka menangis. Biarkan mereka menangis sambil usap kepalanya.

Gosok belakangnya. Jangan biarkan isteri merajuk tanpa dipujuk. Peluk dia lama-lama. Buat kejutan dalam rumahtangga setiap hari. Isteri yang dibiarkan tanpa dipujuk biasanya mereka akan menjauh hati dan diri. Tidur mungkin masih sekatil tapi mimpi lain-lain.

Kasihan ramai isteri jadi overstress, sakit jiwa, sakit, kurus dan ditimpa penyakit kerana tekanan dalam uruskan anak-anak.

Belajarlah sayangi dan hargai mereka. Siapa tahu kerana kita buat baik pada isteri, Allah maafkan kita dan masukkkan kita dalam syurga. Dia redha dengan kita.

Biarlah apa orang nak kata queen control ke. Takut isteri ke. Kita buat kerana Allah dan kerana mencintai Nabi SAW. Sebab tu kita diciptakan menjadi lelaki untuk memahami, menyayangi dan melindungi isteri.

Abang tu kata terima kaseh ustaz. Syukur Allah temukan kita dalam jem ni. Tak larat nak gerak dah jalan jem sangat. Rupanya ada rahmat Allah. Saya akan perbaiki diri dan bantu isteri. Saya tak tahu puncanya. Baru saya faham. Terima kaseh.

Kerana kebaikan abang dan isteri Allah temukan kita. Kerana Allah tahu abang suami isteri orang baik. Tak patut orang baik dibiarkan hidup tanpa bahagia.Allah jaga orang jaga agama.

Siapa Sakitkan Hati Isteri Memang Allah Jadikan Hidupnya Tak Berkat, Ini Kisah Benar Seorang Lelaki Bergelar Suami

Sumber: Ustaz Ebit Lew


Nak Tahu Anak Fokus Atau Tidak, 4 Cara Ini Boleh Jadi Panduan.

Nak didik anak ni ada cabarannya. Pelbagai cara nak buat anak lebih fokus untuk belajar.

Nak tahu caranya, jom ikuti perkongsian ini.

IBU BAPA AMBIL PERHATIAN!

Ini berkaitan hasil kerja anak-anak dengan keupayaan mereka memberi fokus ketika belajar.

 Langkahnya, ambil sehelai kertas A4, lukiskan satu bulatan sederhana besar di tengah then bagi arahan untuk anak warnakan bulatan tersebut..just arahan “warnakan bulatan itu”
Untuk anak 3 hingga 6 tahun ye..

Take note ye parents, fokus adalah kemahiran..bila sebut kemahiran ni, anak boleh belajar melalui aktiviti-aktiviti semudah menuang air dari bekas ke bekas, bermain penyepit baju dll..yang penting kita dapat tahu keupayaan & tahap fokus anak..jangan compare antara satu sama lain..
.
1) MENCONTENG DAN TIDAK MENGIKUT ARAHAN
– jika anak tidak mewarnakan bulatan tersebut, sebaliknya hanya menconteng keseluruhan kertas, bermakna dia belum mampu mencipta fokus ketika proses pembelajaran dijalankan ke atasnya.
.
2) MEWARNA SATU BAHAGIAN SAHAJA DARIPADA KESELURUHAN BULATAN
– bermakna anak hanya mampu fokus pada satu-satu perkara yang disukainya sahaja. Dalam erti kata lain, anak hanya memberi fokus jika kita ajar perkara yang diminatinya. Anak takkan fokus kepada sesuatu yang tidak diminatinya.
.
3) MEWARNA SELURUH BAHAGIAN, TETAPI BANYAK YANG MELEPASI GARISAN BULATAN (TERKELUAR)
– bermakna anak sudah memberi fokus semasa belajar tetapi tidak konsisten. Kadangkala sangat fokus, namun ada masanya tidak menunjukkan minat langsung ketika belajar.
.
4) MEWARNAKAN BULATAN TERSEBUT SEPENUHNYA DAN TIDAK MELEPASI GARISAN
– tidak perlu ambil kira faktor kekemasan @ kecantikan warna, apabila anak berjaya mewarnakan keseluruhan bulatan tanpa melepasi garisan, bermakna anak mampu mencipta fokus dengan baik ketika proses pembelajaran dilakukuan ke atasnya.
.
Jadikan ini sebagai penanda aras untuk kenalpasti kemampuan fokus anak-anak. Mereka perlu difahami, barulah mudah untuk beri kefahaman kepada mereka..fokus adalah kemahiran yang boleh dipertingkatkan dari masa ke masa. Perlu lebih kreatif untuk anak lebih fokus ..pelbagaikan aktiviti untuk tingkatkan fokus mereka!

Sumber: Pn Azila Ghani


“Sibuk Belai Anak Kesayangan Mereka, Murid Lain  Makan Tepi Longkang”.  Guru Luah Rasa Kesal Sikap Ibu Bapa Yang Kurang Prihatin.

Setiap kali sesi persekolahan berlangsung, ada sahaja gelagat dan karenah anak-anak yang mencuit hati. Tak kurang juga ibu bapa yang mengambil cuti semata-mata menemani anak-anak yang belum dapat membiasakan diri dengan situasi baru.

Hari pertama persekolahan tahun ini, kejadian menyedihkan ini berlaku lagi. Tidak di sekolah aku, tapi bertaburan di sekolah seluruh Malaysia.

Ramai kawan-kawan Fb aku update status geram dan menyampah dengan golongan ibubapa yang duduk di kerusi kantin saat murid sekolah rehat.

Aku sendiri cukup marah dan pantang dengan geng yang suka mengambil hak murid di kantin untuk membelai anak kesayangan mereka sedangkan murid lain terpaksa makan tepi longkang.

Sampai bila mentaliti jamban macam ini kena teruskan?

Cikgu-cikgu dan ibubapa lain tolong la tegur jika ada ibubapa lain ambil hak murid untuk duduk di meja makan sewaktu rehat. Tolong la tegur. Tolong!

Kalau kerusi meja ada banyak kosong, silakan la duduk sebelah anak. Nak suap pun sila lah.

Tapi bila kerusi meja hanya cukup-cukup untuk murid, tolong jangan duduk nak belai anak kita sahaja. Cakna la sikit. Hati tu biar ada perasaan sikit kat murid lain yang tidak ditemani oleh ibubapa sewaktu hari pertama persekolahan.

Entah murid itu anak yatim. Entah ayahnya lumpuh di rumah sementara ibu perlu menjaga adik-adik yang lain. Entah ibu ayahnya bertarung nyawa di hospital.

Dan hak anak sebegini kau orang rampas? Hak anak ini nak duduk dan makan pun kau orang sanggup ambil demi nak belai anak sendiri?

Apa sudah jadi dengan hati dan perasaan kalian? Sudah matikah perasan itu?

Jangan pentingkan diri. Jangan!

Baguslah kalian hadir siap ambil cuti lagi hari ini semata-mata nak bagi sokongan pada anak. Sikap itu bagus sangat dah.

Maaf cakap, tapi sikap golongan yang suka ambil hak murid lain sebegini memang fikiran mereka tahap mentaliti jamban. Hati kalian memang tak ada perasaan!

Tolong berubah. Tiada siapa tahu nyawa kita ini bila akhirnya. Tiada siapa tahu sihat kita ini sampai bila.

Saat itu tiba, saat anak-anak kesayangan kita terpaksa hadir sendirian ke sekolah di hari pertama, nak tak kita lihat anak kita makan tepi longkang kerana ibubapa lain ambil hak anak kita untuk duduk di kerusi dan makan?

Jika nak begitu, silakan terus bersiap demikian.

Dan kepada ibubapa lain yang sangat prihatin dan ada kesedaran, tolonglah tegur geng mentaliti jamban ini.

Aku sungguh sedih melihat hal ini berlaku saban tahun. Sangat!


Nampak Biasa Aje Cuka Ni, Tapi Wajib Ada! Ini 25 Petua Bersihkan Rumah Guna Bahan Ni Aje.

Nak kemas rumah ni kena ada pelbagai kelengkapan bagi memudahkan urusan membersih rumah.

Salah satu, cara yang mudah nak bersihkan rumah dengan guna hanya cuka sahaja.

Cuka biasanya digunakan sebagai bahan masakan yang wajib ada di rak dapur.

Jadi dengan petua ini, anda akan tahu 25 petua mengemas rumah hany menggunakan  cuka!

Nak tahu cara penggunaannya, ikuti panduan ini.

25 PETUA CUKA

1. Masalah singki atau tombol paip ‘chrome’ yang diseliputi daki putih seperti kapur.
-Sental menggunakan bahan campuran 2 sudu besar ‘garam’ dan 1 sudu kecil ‘cuka’.

2. Membersihkan meja atau ‘Counter Top’ dan membuatkannya berbau harum semula.
-Lapkan dengan kain yang telah direndam dalam cuka pekat.

3. Membersihkan dan mewangikan saluran paip singki dan lubang paip lantai.
-Tuangkan 1 cawan baking soda, kemudian 1 cawan cuka panas. Biarkan selama 5 minit dan akhir sekali tuangkan air panas.

4. Menghilangkan bau pada tong sampah atau tempat pengumpulan sampah
-Tuangkan sehingga rata ½ cawan Serbuk-penaik (baking soda) dan ½ cawan cuka. Biarkan selama 5 minit dan bilas menggunakan air panas.

5. Cuci Microwave oven.
-Campurkan ½ cawan cuka dengan ½ cawan air dalam mangkuk mesra microwave. Didihkan campuran itu di dalam microwave oven sehingga mendidih selama beberapa ketika. Bahan-bahan makanan yang terlekat akan tertanggal dan bau busuk akan hilang. Lap dengan kain sehingga bersih.

6. Bersihkan rak dan dinding dalam peti ais
-Lap menggunakan kain yang di celupkan ke dalam campuran cuka dan air biasa.

7. Bersihkan daki dan kotoran di atas peti ais.
-Gunakan cuka pekat dan lap menggunakan kertas tisu atau kain.

8. Bersihkan pintu oven daripada selaput minyak.
-Sapukannya dengan cuka pekat. Biarkan pintu oven terbuka selama 10 ke 15 minit sebelum mencuci dengan span.

9. Mengembalikan semula seri pada gelas yang telah pudar.
-Rendamkan kain atau kertas tisu tebal ke dalam cuka pekat dan bungkus peralatan gelas tersebut menggunakannya. Biarkan seketika dan akhirnya bilas.

10. Tanggalkan daki yang melekat pada cawan.
-Sental dengan perlahan menggunakan garam atau serbuk-penaik.

11. Menghilangkan daki dan bau hapak pada bekas plastik.
-Lap menggunakan kain yang telah dibasahkan dengan cuka.

12. Menghilangkan kesan bau pada bekas makanan.
-Masukkan sekeping roti yang telah direndam dalam cuka dan biarkan semalaman.

13. Menghilangkan kesan daki dalam ruang sempit pada balang kaca, pasu bunga kaca, botol dan lain-lain.
-Rendamkan dalam cuka untuk beberapa ketika dan bersihkan menggunakan beras atau pasir bagi menanggalkan daki. Ulangi beberapa kali jika perlu.

14. Menghilangkan bau cebisan kuah atau makanan yang telah basi dari dalam peti sejuk.
-Bersihkan kawasan yang terkena dengan air dan sabun. Sembur atau renjiskan kawasan tersebut dengan cuka pekat dan keringkan menggunakan kain lembap. Isikan satu bekas kecil dengan ‘serbuk penaik’ dan letakkan di dalam peti sejuk selama beberapa hari.

15. Untuk menanggalkan tanda harga, decal atau label pada bekas.
-Bungkus atau tutup dengan kain yang telah direndam dalam cuka. Biarkan semalaman dan tanda harga akan tanggal.

16. Membersihkan bahagian roda pada alat pembuka tin.
-Cuci dengan menggunakan cuka pekat dan berus gigi terpakai.

17. Membersihkan minyak pada ‘exhaust fan’ atau cooker hood atau oven.
-Celupkan sponge ke dalam cuka pekat dan sapu bahagian berminyak sehingga bersih.

18. Untuk menyegarkan bilik air.
-Campurkan 1 sudu kecil soda bikarbonat, 1 sudu kecil cuka dan 1 cawan air. Masukkan ke dalam penyembur dan semburkan campuran tersebut di sekitar bilik air.

19. Membersihkan tompokan kotoran pada karpet.
-Campurkan 2 sudu kecil ‘cuka’, ¼ garam atau soda bikarbonat. Gunakannya untuk menyental kesan kotoran pada karpet dan biarkan kering. ‘Vacum’ karpet tersebut pada keesokkan harinya.

20. Membersihkan gunting yang melekat (selepas menggunting cellotape etc.).
-Lapkan dengan kain yang telah direndam dalam cuka pekat.

21. Membersih serta menghilangkan bau air kencing di atas tilam.
-Campurkan sedikit cuka dan air dan gunakan kain untuk lapkan tompokan air kencing di atas tilam. Kemudian, renjiskan kawasan tersebut dengan ‘baking soda’. Biarkan kering buat seketika. Berus atau vakum selepas kering.

Sumber: Rose Gold


“Sayang Alirkan Pahala Untuk Abang…” Hanya 7 Bulan Bersama, Suami Reda Isteri Pergi Akibat Kanser!

Melalui detik kehilangan orang yang tersayang nyata bukanlah mudah untuk dilalui, ianya ujian yang cukup berat namun tetap perlu akur dan reda untuk melepaskan kepulangannya ke negara abadi.

Inilah situasi yang dialami oleh seorang suami yang kehilangan isteri akibat kanser. Kisah hidup, pengorbanan dan  suka duka Mohamad Dy saat menjaga isteri tercinta hingga akhir hayat benar-benar meruntun hati setelah ramai membaca coretan yang dikongsikan di laman facebooknya.

Coretan Seorang Suami

Coretan ringkas untuk insan yang paling ku sayang, namun allah swt lagi menyayanginya….insan yang sentiasa tersenyum di kala setiap duka..lantunan suaranya mampu meruntuhkan ego ku..tiap tutur katanya yang tersusun membuatkan orang sekelilingnya selesa dengannya…setiap penderitaan kamu dek kerana penyakit, allah kurniakan kamu kekuatan..dan kasih sayang orang yang kamu sayang disekelilingmu…dan sudah sampai masanya kamu menjadi sihat semula di alam sana…

Sayang, tahukah kamu, daun yang gugur tercatat nama kamu, kamu harus pulang ke sana…manakala kami semua masih perlu meneruskan hidup..tiada siapa yang tahu ajalnya..namun semua dah ditetapkan..kita kena yakin dan percaya..allah tidak pernah silap dalam percaturannya..kita hanya menumpang di bumi ini…jika harta menjadi ukuran, maka Qarun lah yang berjaya, jika kekuasaan yang menjadi ukuran, maka Firaun lah yg berjaya.

Namun..semua itu tidak dapat menghalangi kamu daripada ajal kamu walaupun kamu membina benteng paling kuat di dunia agar kamu boleh terus hidup…kami sedar…kehadiranmu hanya suatu persinggahan dan kamu akan pergi untuk kehidupan yang lebih sempurna…

Yang, abang telah sempurnakan tanggungjawab abg di saat kita disatukan dalam satu ikatan perkahwinan…abg gembira..dapat merawat sayang..dua kali seminggu ulang alik ke hospital untuk appointment doktor dan ambil susu nutrient…sampailah di saat akhir syg menghembuskan nafas terakhir abg bisikkan syadah di telinga kanan sayang..abg gembira dapat mandikan sayang..abg gembira dapat kafankan sayang..abg gembira dapat solat jenazah untuk sayang..dan kebumikan sayang..sungguh hati ni bagai ditusuk atas pemergian syg..namun..apalah daya ini insan yang tidak punya apa2..

Menurut Mohamad Dy, mereka baru sahaja mendirikan rumah tangga 7 bulan lalu dan dalam tempuh itu isterinya disahkan mengidap penyakit kanser yang sangat aggresive.

Ingatkan Hanya Fibroid Atau Cyct, Rupanya…

Arwah meninggal sebab kanser perut tahap 4. Dia mula sakit bulan 3. Time tu bukan sakit kat perut tapi sakit kat ovari. Pergi klnik pakar, dia kata fibroid atau cyst sehingga kena rujuk pada hospital. Pergi hospital kata kena bedah untuk tengok dan pastikan masalah yang berlaku.

Bila dah bedah, dia tengok dua-dua ovari memang bengkak dan bukannya fibroid atau cyst. Dia ambil sampel kat bahagian usus pun ada macam infection. Jadi dokyor ambil sample kedua-duanya dalam 2 minggu result keluar. Punca ovari bengkak bukan daripada ovari tapi bahagian lain. Lepas itu pergi hospital, check dengan pakar bedah perut, masuk skop apa smua ada macam ketulan kat bahagian usus, amik sample dan kuar result ianya adalah kanser.

Rupanya kanser tu dah merebak ke bahagian usus kecik, arwah tak boleh makan dan minum..kalau makan atau minum akan muntah semula. Jadi, depend kepada susu nutrient (TPN).

Ni alat rawatan dan susu nutrisi..nak sediakan pun ada cara-caranya.

Abg gembira dapat mandikan sayang..abg gembira dapat kafankan sayang..abg gembira dapat solat jenazah untuk sayang..dan kebumikan sayang..sungguh hati ni bagai ditusuk atas pemergian syg..namun..apalah daya ini insan yang tidak punya apa2..

Kita semua akan menuju ke sana..tidak kira cepat atau lambat..setiap yang bernyawa pasti akan mati..abg redha atas pemergian sayang…tiada dosa pun dgn abg..malah sayang alirkan pahala untuk abg setiap kali abg berbakti merawat sayang…damailah di sana wahai permaisuriku, bidadariku, isteriku…sesungguhnya..allah lebih menyayangimu dan ingin kamu berehat dengan tenang di sana.. segala urusan duniamu, insyaallah abg akan selesaikan sebaik mungkin.. salam dari kejauhan untuk insan yang bergelar isteri…

Al fatihah dan salam takziah diucapkan dari kami team Keluarga.

Nak tahu, KELUARGA ada hadiah wang tunai RM500 nak beri kepada anak-anak anda! Caranya mudah sahaja, anda perlu kongsikan perasaan rasa bangga menjadi anak Malaysia.


DIY Shiplap Wall Di Ruang Tamu Dengan Kos Murah. Rumah Pun Terlihat Mewah!

Kini sejak PKP dulu dan PKPB ramai yang duduk di rumah. Jadi ketika ini meluangkan masa di rumah, ada yang melakukan pelbagai aktiviti berfaedah di rumah. Salah satunya melakukan dekorasi pada kediaman.

Menerusi perkongsian ini saudara Fathi Rahman, beliau berkongsi cara dan kos membuat Shiplap Wall di ruang tamu. Jika dilihat caranya kelihatan mudah dan jimat jika dilakukan sendiri.

Bagi yang bercadang inginkan kelainan di ruang tamu, apa kata mencuba cara ini. Sesuai bagi yang mempunyai dinding yang kosong, tiada hiasan apa-apa. Jadi, bolehlah buat hiasan di dinding yang kosong di rumah anda dengan meletakkan kayu shiplap. Cara dekorasi seperti ini sudah menjadi trend kini. Boleh buat sementara dalam tempoh PKPB.

Ikuti perkongsian lelaki ini.

DIY Shiplap Cara Senang Dan Jimat.

Maklumat DIY:
Meterial kayu: MDF BOARD ( Boleh dapatkan di hardware/ kedai kayu)
Panjang 8 kaki
Lebar 4 kaki
(Potong ikut citrasa)

Kos:
Kayu panjang 8kaki x Lebar 4 kaki
Tebal 0.5 inci
Saya punya Wall 9 x 9 kaki
Jadi yang hujung 1 kaki kena sambung sikit mcm saya tunjukkan dalam video
Mdf Board Siap potong, request saiz
8 kaki panjang x 5 inci lebar = 26 keping (lebih lagi 3 keping)
Lebih kurang RM280
Campur cat dan bahan-bahan  lain
KOS dalam RM390

Cat boleh guna jenis water based. Gunakan undercoat putih terlebih dahulu.

SEBELUM

Di antara mdf board tu nak bagi nmpk shiplap letak duit syiling atau  batang aiskrim. Supaya nampak ada gap sikit antara mdf tu supaya boleh nampak pattern ala-ala macam papan yang  di kapal.

SIAP! Mood baru ruang tamu.

Selamat mencuba!


Kerjakan Umrah Bersama Anak Istimewa, Ibu Ni Kongsi Pengalaman & Tip Bermanfaat!

Pengalaman mengerjakan umrah bersama ahli keluarga tentunya menjadi kenangan yang begitu manis untuk dikenang. Apatah lagi dengan melakukan ibadah ini akan menjadikan jiwa seluruhnya menjadi lebih tenang dan hubungan kekeluargaan juga menjadi lebih akrab.

Menyentuh tentang menunaikan ibadah umrah bersama keluarga, pastinya sebelum ke sana tentu ada persiapan-persiapan rapi yang harus dilakukan agar perjalan umrah menjadi lancar. Apatah lagi, jika itu merupakan ziarah pertama kali.

Sering juga kita terbaca perkongsian tentang persiapan yang harus dilakukan di media sisoal, namun berbeza dengan perkongsian nan satu ini. Bila mana Puan Afidah Ayob menyenaraikan tip dan panduan umrah bersama anak istimewa, sebagai mana apa yang telah dilakukannya.

Jom semak.

TIPS DAN PANDUAN MENUNAIKAN UMRAH BERSAMA ANAK ISTIMEWA.

“Ya Allah, tambahkanlah rezeki kepada kami, agar kami dapat mengunjungi rumah-Mu yang agung, menziarahi Rasul-Mu yang mulia, pada tahun ini dan tahun-tahun berikutnya bersama satu keluarga dalam keadaan kami yang terbaik.”

A PERSEDIAAN SEBELUM

1) DOA

Doa ialah senjata orang mukmin. Dari saat kita menetapkan hati untuk pergi menunaikan umrah bersama anak istimewa, pintalah kepada Allah agar hajat kita ditunaikan dan dipermudahkan.

2) BERKHATAN

Aiman kami khatankan beberapa bulan sebelum pergi menunaikan umrah pertama kami dahulu.

3) AGENSI UMRAH

Carilah agensi umrah yang boleh dipercayai dan yang dicadangkan oleh mereka yang pernah pergi (Contoh: THO Travel & Tours , Andalusia Travel & Tours)

Pastikan agensi dapat menyediakan tempat penginapan seperti diiklankan. Banyak kes yang berlaku, bila sampai di haramain, hotel yang diberi sudahlah tidak sama seperti yang dijanjikan, kurang selesa malah jauhnya berganda.

Sebaiknya ambil bilik untuk satu keluarga untuk memudahkan penjagaan anak bersama dan pilih pakej yang menawarkan hotel yang dekat dengan masjid. Boleh lakukan carian di google map atau di internet.

Maklumkan kepada pihak agensi tentang kondisi anak istimewa yang bakal kita bawa bersama untuk mereka mengambil langkah yang sewajarnya. Pastikan kita maklumkan kepada pihak TA jika anak kita perlu membawa tabung oksigen kerana TA perlu menghantar surat kepada pihak penerbangan lebih awal untuk tindakan lanjut.

Dalam hal ini, alhamdulillah, kami sekeluarga pergi menunaikan umrah secara persendirian. Jadi kami dapat memilih hotel mengikut bajet kami dan paling penting kedua-dua hotel yang diduduki hanya di seberang jalan masjid.

4) KESIHATAN

Ikhtiar untuk meningkatkan ketahanan tubuh anak termasuk mengambil suntikan tambahan, mengambil supplements dll.

Jika anak mengalami epilepsi, pastikan membawa surat pelepasan daripada doktor di hospital bagi ubat terkawal.

Pastikan juga stok ubat sawan atau ubat-ubat lain mencukupi. Tips : Simpan di beberapa tempat berasingan. Cth : Bawa dalam ‘hand luggage’ dan beg besar. Jika ada kecemasan, kita masih punya stok yang disimpan di tempat lain.

Ambil maklumat daripada TA tentang lokasi hospital terdekat di Makkah dan Madinah. Sekurang-kurangnya, jika berlaku kecemasan dan wakil TA tidak dapat dihubungi, kita dapat membawa anak terus ke hospital.

5) CARA MEMBAWA ANAK DI HARAMAIN

Stroller tidak dibenarkan sama sekali memasuki masjid. Ada ruang untuk tempat penyimpanan di luar tetapi risiko untuk diambil orang masih ada. Hanya kerusi roda dibenarkan dibawa masuk terus ke masjid. Jadi jika mahu membawa anak bersama ke masjid, pertimbangkan samada mahu membawa kerusi roda atau ‘baby carrier’. Jika masih mahu membawa stroller, beli sahaja stroller yang agak murah supaya kita tidak terkilan jika diduga kehilangan.

6) CUACA

Untuk persiapan material, minda dan fizikal, lakukan sedikit pencarian tentang cuaca di bulan kita bakal pergi kerana cuaca di sana agak berbeza dengan cuaca di Malaysia. Panas dan sejuknya kering menyebabkan kulit cepat kering dan pecah.

Pengalaman menunaikan umrah dalam dua musim berbeza membawa kenangan yang tersendiri. Suhu pernah turun hingga 7 darjah celcius semasa kami tiba di Madinah.

7) PERSEDIAAN FIZIKAL

Walaupun anak tidak boleh berjalan semasa mengikut kita untuk menunaikan umrah, bawa anak juga bersama dalam aktiviti supaya dia biasa dengan keadaan yang bakal ditempuhi semasa tawaf atau bersaie. Namun, jika berhasrat untuk mengendong anak, pastikan anda berlatih dalam keadaan yang sama.

B. SEMASA DALAM PERJALANAN

1) Pastikan anak mendapat rehat dan tidur yang cukup semasa mula melakukan perjalanan kerana perjalanan ke Makkah akan mengambil masa minimum 9 jam jika tanpa henti.

C. TIBA DI HARAMAIN

1. Memandangkan dataran di Masjidil Haram dalam proses renovasi, jemaah yang dibenarkan masuk untuk satu-satu masa agak terhad. Kerusi roda mungkin tidak dibenarkan sama sekali di dataran waktu jemaah biasa ramai di dataran.

Ini cadangan kami berdasarkan pengalaman.

2. Mengendong anak semasa tawaf umrah wajib perlu dipertimbangkan kerana bimbang melanggar syarat sah tawaf khususnya untuk memastikan anak tidak buang air semasa kita mengendong.

Selepas itu, suami ambil giliran menjaga anak dan isteri pula melakukan tawaf sebelum sama-sama pergi untuk melakukan saie.

3. Tempat tawaf di tingkat atas disediakan untuk mereka yang berkerusi roda. Jaraknya tidak sama dengan di dataran. Dataran boleh mengambil masa hanya 15 minit jika suasana lengang tapi di tingkat satu, tawaf boleh mengambil masa selama sejam untuk tujuh pusingan sejauh kira-kira 7km.

2. MELAYAN KARENAH ANAK

Berlapang dada jika kita tidak dapat berjemaah setiap waktu di masjid jika anak nampak kurang sihat dan letih. Beri peluang kepada suami untuk berjemaah di masjid. Usai solat, suami berilah keizinan kepada isteri untuk pergi pula ke masjid.

Jika ingin beriktikaf di masjid, bawa bersama sedikit bekalan makanan dan minuman untuk anak dan barang-barang keperluannya. Bawa sekali spray wuduk untuk berwuduk. Jika wuduk terbatal, kita dapat mengambil wuduk semula tanpa perlu keluar daripada masjid.

3. MEMASUKI RAUDAH

Berdasarkan pengalaman, cuti sekolah bulan Mac selalunya antara waktu puncak sibuk di haramain. Saya tidak galakkan isteri membawa anak yang kecil untuk memasuki Raudah kerana risiko berhimpit-himpit memang tinggi, bimbang anak terlepas daripada pegangan dan terjatuh. Sebaliknya, mungkin suami boleh membawa anak untuk masuk ke Raudah.

Terdapat laluan untuk pengguna kerusi roda bersama penjaganya menuju ke Raudah. Cuma ada masa, keadaan menjadi agak tidak terkawal di dalam bila jemaah daripada laluan biasa cuba pula memasuki kawasan pengguna kerusi roda ketika mereka sudah hampir keluar daripada Raudah.

Kami turut catatkan perjalanan umrah pertama kami di buku “Lihat Langit Tinggi-Menggapai Impian Aiman”.

Labbaika Allahumma labbaika, labbaika laa syariika laka labbaika, inal hamda wan ni’mata laka wal mulka laa syariika laka. (Aku penuhi panggilan-Mu ya Allah. Aku penuhi panggilan-Mu ya Allah dan tiada sekutu apapun bagi-Mu. Sesungguhnya puji, nikmat, dan kekuasaan hanya bagi-Mu tanpa sekutu apapun bagi-Mu)

Semoga perkongsian ini bermanfaat.


Pekerja Tertidur Ketika Bertugas Gara-Gara Bantu Ibu Berniaga Pasar Awal Pagi, Reaksi  Pak Cik Shell Undang Sebak

Tular baru-baru ini satu rakaman video oleh seorang pelanggan salah sebuah stesen minyak Shell yang cuba mengejutkan pekerja tertidur semasa bertugas ‘shift malam’ sekitar jam 3.50 pagi.

Tidak mahu isu tersebut mencetuskan kontroversi, Pak Cik Shell selaku pemilik stesen minyak tampil membuat penjelasan menerusi satu hantaran Instagram.

Pak Cik Shell atau nama sebenarnya Shairan Huzani Husain merupakan Pengarah Urusan Shell Malaysia Trading Sdn Bhd dan Shell Timur Sdn Bhd sejak September 2016.

Dalam perkongsian tersebut, beliau meminta maaf terlebih dahulu kerana pelanggannya terpaksa menunggu pada waktu itu.

Menurut Pak Cik Shell, pekerja itu dipercayai keletihan selepas membantu ibunya meniaga di pasar pada awal pagi.

Ekoran video yang tular itu, pekerja itu telah dihantar untuk buat pemeriksaan kesihatan dan majikannya telah memberikan cuti seketika untuk dia berehat.

Perkongsian tersebut mendapat perhatian ramai. Rata-rata memuji dan terharu dengan keprihatinan yang ditunjukkan Pak Cik Shell.

Malah ada yang memuji pekerja itu beruntung kerana mendapat majikan yang sangat bertanggungjawab dan memahami situasi sebenar pekerja.

Dalam masa yang sama, ada yang pekerja tersebut kerana sanggup melakukan lebih daripada satu pekerjaan bagi menampung perbelanjaan keluarganya. Bahkan mereka turut menitipkan doa supaya pekerja tersebut kembali pulih dan dapat terus berkhidmat dengan baik.


Siap Sedia Nak Bersalin. Shima Anuar Buat Check List. Superb!

Apabila bakal bersalin, biasanya seorang ibu akan memastikan segala persiapan dibuat awal supaya barang-barang kelengkapan ada bagi menguruskan bayi dan ibu bersalin.

Lazimnya kelengkapan ini dikenali sebagai check list yang mesti ada. Begitu juga yang dilakukan oleh pelakon Shima Anuar yang sedang menanti detik melahirkan cahaya mata kedua tidak lama lagi.

Perkara itu dikongsikan pelakon Highlands Tower di laman Instagram.

Berikut check list pelakon ini.

“I am almost #9monthspregnant. My hospital bag is ready! (kalau boleh please prepare barang awal siap2. just incase baby tak sabar nak keluar awal drpd tarikh yg sepatutnya. takde la kelam kabut nanti) So here is harta karun dalam hospital bag i.  Saja share mana tau berguna untuk mommies yg first time nak beranak. ?
1 – tshirt and sweater (bawak je tshirt laki kau tu. selesa! ?)
2 – pyjamas
3 – baju untuk balik rumah (kalau boleh standby baju yg senang untuk breastfeed baby. mana tau on the way balik tu baby nak susu)
4 – seluar (yg besar)
5 – kain batik
6 – towel and face towel
7 – nursing bra (dah boleh simpan push up bra korang. dah ada baby ni pakai nursing bra je k? ?)
8 – disposable panties
9 – socks
10 – nursing cover
11 – breast pad (untuk elakkan bra korang basah sbb leaking)
12 – pad (i prefer pakai pad macam masa period tu. selesa je.)
13 – toiletries bag
14 – makeup bag
15 – slipper (1 untuk pakai dlm toilet. 1 untuk pakai dalam bilik)
16 – hair dryer/curler,” tulisnya.

nzhzb


Kenali Ibu Mentua Secara Peribadi, Ini 5 Perkara Yang Perlu Anda Ketahui. Nombor 2 Wajib Buat!

Kebanyakan hubungan antara ibu mentua dan menantu wanita seringkali tidak aman dan harmoni. Banyak konflik yang diutarakan antara hubungan dua hala ini. Tidak hairanlah jika ada yang tidak boleh bersua muka pasti akan timbul perbalahan.

Dalam masyarakat kita, konflik melibatkan ibu mentua juga sering kali diajukan oleh pelbagai pihak.

Namun benarkah semua ibu mentua dan hubungan yang terjalin ini tidak begitu serasi. Atau kita hanya terikut-ikut dengan pandangan orang lain, sehinggakan keadaan kita jadi lebih buruk.

Menyelami perasaan ibu mentua, itu adalah tip terbaik bagi kita dalam membentuk hubungan yang lebih harmoni. Cubalah mendekati dan mengenali dengan lebih peribadi siapa ibu mentua kita.

Mungkin dengan cara ini buat hubungan kita jadi lebih hebat. Malah lebih rapat daripada anaknya sendiri. Tak mustahil kan?

Lima perkara yang diinginkan ibu mertua yang perlu anda ketahui. Jadi ia sebagai tip untuk lebih mengenali ibu mentua kita.

1.Jadi keutamaan
Semua ibu ingin diutamakan dalam apa jua perkara. Begitu juga ibu mertua kita. Hubungilah dia saban hari dan berkongsi apa sahaja jika selagi mampu. Berdiskusi dan bertanya pendapat pasti membuatkan ibu gembira.

2. Kongsi Kasih
Ibu mertua adalah seorang ibu yang telah memberikan segenap jiwa dan raganya untuk anak lelaki tersayangnya. Beliau menginginkan janji bahawa kita tidak akan merebut tempatnya di hati anaknya. Jadi berbahagilah kasih sayang dengannya sekali sekala. Beri dia waktu untuk bersama anaknya. Mungkin sekali sekala biarkan suami kita keluar berdua dengan ibunya.

3. Waktu Bersama
Sama seperti ibu, ibu mertua anda juga perlukan perhatian. Sebolehnya dia mahu menghabiskan waktu untuk lebih mengenali wanita yang hidup bersama anak lelakinya. Perkongsian bersama itu pastinya buat anda lebih saling mengenali.

4. Cara Didikan
Boleh dikatakan ibu mertua mahu anda mendidik cucunya sama seperti dia mendidik anak-anaknya. Jika tidak dapat mengikuti kesemuanya, ambil sahaja beberapa perkara positif yang dapat dikongsikan dalam membesarkan anak. Tentunya didikan yang baik menjadi panduan malah ibu mertua juga pasti amat menyenanginya. Pasti hubungan jadi lebih harmoni.

5. Sentiasa Dekat
Walaupun berada jauh daripada depan matanya, seorang ibu tentu inginkan anaknya sentiasa dekat dengannya. Jadi sebagai menantu, kitalah yang harus bijak mendekatkan jarak ini. Telefon selalu dan ajak suami kerap pulang ke kampung adalah langkah paling bijak.

6. Jangan Jarakkan Hubungan
Setelah anak berkahwin, ibu mentua sentiasa inginkan perkembangan mengenai anaknya. Bagaimana menantunya menjaga anak lelakinya dengan baik ataupun tidak. Semua ini sentiasa berlegar di hati seorang ibu. Bimbang anak lelakinya dikuasai isteri sepenuhnya.

Jadi belajarnya untuk mendekatkan diri dengan ibu mentua kita. Paling penting jangan sesekali menjarakkan hubungan dengan anaknya. Minta suami sentiasa menelefon ibunya adalah langkah tepat.


“Kejadian Ngeri 1 Minit, Api Terus Sambar…” Bimbang Tong Gas Meletop, Tindakan Pantas Selamatkan Keluarga. Lelaki Ini Kongsi Detik Cemas!

Malang tidak berbau bagi keluarganya ini apabila berlaku kebocoran  gas sehinggakan menyebabkan dapur terbakar.

Dalam pada itu, Affin juga berkongsi detik cemas dan tip ketika kejadian berlaku. Beliau melahirkan rasa syukur tindakan pantas dan pertolongan jiran membantu menyelamatkan keluarganya.

Seterusnya ikuti perkongsian beliau.

Hanya 1 minit tindakan pantas selamatkan nyawa keluarga

Kejadian ngeri seminit..gas bocor api sambar tong gas. Tak perasan gas tu ade bocor halus..api terus sambar dekat laluan gas tuh..memang seminit tapi dalam mase seminit tu..Allah je tahu macam mane perasaan..fikir anak2..fikir bila2 mase dia akan meletop….aku dekat sangt gan tong gas..risau meletop jer hancur muka gan badan aku..aihhss macam2 la fikir..anak2 dah menangis..

Guna kain basah

Alhamdulillah..jiran sebelah datang membantu padamkan api tengah marak. Tips kena tenang waktu api tengah sambar..suruh anak2 dan wife keluar dari rumah..cari kain..basahkan kain. Biar sampi lenjun kain tuh…pastu tekup trus semua permukaan gas tuh guna kain basah..insyallah..api trus padam..cuma gas je akan keluar..biar sekejap..tutup trus kepala gas yg keluar tuh guna kain basah..jangan pegang tong gas..tong masih panas..boleh melecur tangan..

Take note semua
take note semua kalau ade yang terjadi..cuba buat cara macm tuh..tekup kain yang basah lenjun tuh.tutup semua permukaan tong gas..sambil call bomba kecemasan..jangan biar api tu marak..cari jalan lain.sementara bomba dtang.

Jangan terlampau panik sangat.kita akan tinggal api yg sedang marak dan selamatkan anak2 bini dan biarkan api tu marak..cuba cari jalan untuk kurangkan api merebak..insyallah..rumah selamat..nyawa selamat..

Jadi iktibar
jadikan sebagai iktibar..kami dah alami dah..panik dia mcm mane..yang pernah alami akan tahu mcm mane keadaan mase tu. Ssape pernah terjadi mcm kami..kongsikan pergalaman angpa kat komen. Yang belum pernah kena..plzz alert.plzz sangat2..dalam seminit tuh mcm2 boleh jadi..cuba ikut cara macam kami buat.semoga bermanfaat untuk mase akan datang.


Sabun Basuh Pinggan Vs Planta. Ayah Ni Tertukar Sebab Nampak Sama. Undang Kelakar!

Seperti mana kita ketahui sabun pencuci pinggan ada yang dijual daripada jenis cecair di dalam botol dan ada juga jenis pepejal yang ditempatkan di dalam bekas. Setiap satunya boleh digunakan untuk mencuci pinggan mangkuk dengan bersih mengikut keselesaan pengguna.

Pun begitu, apa yang mencuri tumpuan di laman Tiktok berkenaan sabun pencuci pinggan ini apabila pemilik akaun @afifiechan berkongsi video di mana ayahnya meletakkan sebekas Planta dibucu singki.

Menurutnya, sabun pencuci Axion yang digunakan sebelum ini telah habis dan ayahnya telah membuka satu bekas yang jika sekali pandang memang terlihat hampir sama dan oleh sebab itu ayahnya membuka dan meletakkan bekas tersebut di sinki.

Melihat keadaan itu, dia meletakkan kepsyen di videonya “Tak jadilah buat nasi briyani’ dan katanya lagi “habislah planta baru beli nak buat nasi briyani”.

Apa yang pasti, perkongsiannya itu telah menarik perhatian warganet dan ada yang merasakan ianya sangat lucu disebabkan planta tersebut siap diletakkan air di dalamnya.

Hasil tinjauan di ruangan komen, rata warganet terhibur dengan gelagat ayahnya yang tanpa sengaja tertukar antara axion dan planta. Bahkan ada juga yang berkongsi pengalaman ‘tertukar’ seperti ini bila ayahnya mencuci pakaian dengan menggunakan sabun pencuci lantai. Macam-macam komen yang diterima, tidak dengan itu ada juga yang menyakat semua pinggan mangkuk perlu dicuci sekali lagi!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Bila Sistem Keluarga Harmoni, Sistem Rezeki Pun Ikut Harmoni Melimpah Ruah.

Apabila kita mendahulukan keluarga, maka rezeki akan melimpah ruah. Sanggup batalkan cuti, kurang lepak dengan kawan hingga lewat malam dan sebagainya adalah cara mengundang kunci rezeki melimpah ruah.

Ini diakui oleh Dr Taufiq Razif melalui perkongsiannya.

Batalkan cuti pun happy?

Baru ni dah plan macam macam dah. Siap nak ke Sabah lah, Langkawi lah dan macam macam tempat lagi.

Hari nak berangkat tu tiba tiba je rasa nak call mak di kampung. Bila tengah call, suara mak lain macam. Macam tak seceria biasa. Rupanya dah demam 4 hari dah. Katanya badannya penat sangat sangat.

Bila saya bagitahu je isteri saya yang mak saya tak berapa sihat di kampung, terus dia sendiri batalkan semua percutian kami.

” Ok abang, nabilah beli tiket flight untuk balik Terengganu sekarang “

Mengikut Priority System kami sepakati bersama, seorang suami MESTI dahulukan ibunya dibandingkan anak anak dan isterinya.

Tu yang isteri saya terus batalkan semua plan percutian kami sekeluarga tu bila tahu mak di kampung tengah tak berapa sihat.

Isteri saya tahu kalau dia ikut Priority System ni semua urusan hidup akan jadi lancar dan harmoni. Bukan harmoni secara kekeluargaan semata tapi rezeki pun jadi ikut harmoni sekali!

Kalau ikut Priority System ni, saya sebagai suami juga kena utamakan isteri saya dibandingkan kawan kawan. Tu yang saya tak lepak dengan kawan sampai lewat malam kalau benda tu membuatkan isteri di rumah gelisah dan risau dengan keselamatan suami.

Dalam Priority System ni semua pihak akan menjadi bahagia dan harmoni kerana harmonious system is always accompanied by harmonious events.

Kembali balik pada cerita kami balik kampung tu. Menakjubkan, masa balik kampung tu rupanya semua adik beradik yang seluruh penjuru Malaysia ni tergerak hati balik ke kampung juga padahal tak ada rancang apa pun.

Jadi, meriah lah rumah tu macam pesta Hari Raya. Mak yang tengah demam tu pun tiba tiba baik demamnya dan jadi lebih sihat. 2 hari sebelum balik tu kami semua sepakat nak pergi BBQ di La Hot Spring, tempat permandian air panas di Besut Terengganu.

Bila sampai sampai je di sana kami tiba tiba je diberikan Chalet VIP yang siap ada kolam jacuzzi yang air panasnya direct datang daripada perut bumi! Lebih menakjubkan lagi, kami diberi untuk duduk di Chalet VIP tu secara PERCUMA!

Itulah saya kata, bila sistem kekeluargaan kita dah harmoni, sistem yang lain pun akan ikut harmoni termasuklah sistem rezeki. Bila sistem tu dah serabut dan kacau bilau maka yang lain pun akan ikut kacau bilau.

Nak harmonikan rezeki? Harmonikan dulu sistem keluarga kita sendiri ❤

#share


“Bang Duit Bulan Ni Mana?”. Jangan Abaikan Nafkah Isteri, Nanti Rezeki Lari! Pengakuan Yang Sungguh Win!

Rezeki adalah kurniaan Ilahi yang tidak dijangka akal. Rezeki yang mendatang dengan izin Allah cetusan peranan seorang isteri yang ikhlas buat suaminya. Juga bagi suami yang membahagiakan isteri dan anak-anak pastinya rezeki akan mengalir deras memenuhi ruang kehidupan.

Pasal nafkah zahir isteri. Sempena gaji ye.

(Aku je ke yang gaji lambek ). Aku isteri yang bekerja. Ada income sendiri setiap bulan. Kalau suami tak bg nafkah pun aku masih ade duit sendiri nak beli baju, makanan, mekap dan lain2 aku no hal. Alhamdulillah masih mampu reward diri sendiri guna duit sendiri dan setelkan komitmen lain eg. Bulanan kete, family dan sebagainya. So aku nk spend duit aku kemana2 mmg suami tak penah pertikai sbb tu mmg duit aku jadiknye aku shopping online ke offline ke, dia mmg tak marah. Tapi ini cerita dulu2.

Dalam islam, nafkah suami ke isteri tu WAJIB. Mengikut kemampuan suami. Kita bincang pasal nafkah zahir je ok. Sbb mmg nak sebut pasal duit je pun. Pasal nafkah ke isteri ialah salah satu cara keberkatan rezeki suami.

Siyes dulu tak heran suami tak bg aku duit untuk suka ria pun takpe. Asal kau bahagia bang. Cume jangan jadik biawak hidup je. Aku luku2 je nanti. TAPIIIIIIII bile dengar balik ceramah ustaz2, aku cam cube nak terai utk menjadikan perjalanan rezeki suami tu lg smooth (dengan izin tuhan).

Aku cam terkesima skjap pasal tu. Lepas tu, aku start wajibkan suami transfer duit “keperluan sendiri” tu tiap2 bulan walau mmg utk diri sendiri dah cukup ke ape ke. Aku taknak dia bg cash kat tangan sbb kang tetibe mmg kjap je perabih
? dia nak bg lebih, dipersilakan. Jgn bg kurang. Mmg kena jegil mata. Kalau lambat sikit, dengan gangsternye aku ingatkan umpama ahlong kutip hutang

“bang duit bulan aku mane?”. Jgn kau cakap kesian kat laki kau. SEBAB kau akan saksikan keajaibannya.

Kadang2 mmg dengan suami ni kau kena mintak direct Sbb depa ni bkn tau kau kecik hati tak dapek duit banje ke ape, dia mmg ingat kau tak kesah langsung punye Sbb sblm ni kau takde hentak2 kaki mintak kan. Ini dulu lah. Dah lama2 mmg terbiasa lah. Sblm aku follow up, dia dah transfer dulu lah

Pastu apa jadik? Mmg kalo ikut apa yang ustaz cerita dan share, makin murahlah rezeki kamu wahai suami. Sbb ape? Sbb isteri doakan kamu yang dah gembirakan hati dia. Iye. Kau tak tau dlm hati isteri kau tu terdetik doa2 ajaib lps ko bg tu, mcm mane banyak bini ko bebel, banyak tu lah dia punye doa bersyukur tu walau kau bg dia sikit pun mmg doa dia tu ajaib. Kau bg banyak lagi lah doa dia sepanjang Highway lekas. Mmg itu yang akan berlaku. Sungguh. Siap selit doa lain “bulan depan banyak lagi pun takpo

Btul. Ini pengalaman sendiri. Eh pengalaman laki sendiri. Btul tak bang? Haha. Cubalah terai start bg duit kat isteri untuk keperluan dia walau sikit dan kau akan perasan yang kau tak rasa rezeki sempit pun. Aku sendiri perasan benda tu kat suami. Sbb tu dia suka nau tanye “nak ape laie?”. Mungkin Sbb dia perasan lepas banje aku, rezeki dia makin murah ke? Mungkin. Ke dia sindir aku tak tau lah
Dasar bini pengikis

Jadik bini, kau mintak je lah. Tp betulkan niat bkn niat kau nak bg dia susah. Sbb untuk keberkatan rezeki suami kau jgk.

Kau nak tuhan berkati rezeki dia. Murahkan lagi rezeki dia. Nanti lama2 suami pun terbiasa. Kau takyah set alarm dah. Eleh tapi kan, last2 duit dia bg konon utk keperluan kau tu, kau pusing2 gak nak beli mainan anak lah, makan sedap lah, apelah. Btul kan.

Lg satu. Nanti kalo tuhan tanye kat isteri pasal nafkah kau wahai sang suami bg ape ke isteri, nanges sang suami nak jawab. Takkan nak jawab, sekali lah tu dengan duit dapur. Padahal kau mampu je nak bg lebih sket utk keperluan peribadi isteri kau.

Kalau ade salah silap yang aku tak perasan pasal ni atau teguran, tegurlah. Mcm kejam ke apeke. Aku manusia biasa yang masih belajar erti hidup.

Okbai.


Manfaat Limau Purut Untuk Wanita Beranak Ramai. Si Gadis Single Pun Boleh Cuba!

Buah limau purut sememangnya tidak begitu asing penggunaannya. Malah dalam masakan sekali pun kita ada menggunakan limau purut untuk memberi rasa pada masakan. Tidak dengan itu, limau purut juga cukup sinonim digunakan dalam perawatan tradisional orang Melayu. Ini secara tidak langsung, menandakan limau purut cukup istimewa dan punya khasiat dan kebaikan yang tersendiri.

Memandangkan sejak dahulu lagi hingga kini, limau purut digunakan dengan pelbagai tujuan. Jom semak apa kebaikan untuk ibu-ibu mengamalkannya.

1. Hilangkan letih

Bagi menghilangkan rasa letih setelah menguruskan anak-anak yang ramai, segera rawat dengan mengambil dua genggam daun limau purut dan direbus terlebih dahulu. Kemudian air tersebut bolehlah digunakan untuk mandian. Cara in dapat memberi kepuasan dan kelegaan sekali gus menjadikan tubuh kembali segar.

2. Haluskan kulit

Terlalu sibuk menguruskan anak dan keluarga, pasti masa seorang ibu itu cukup terhad dan menyebabkan tidak berkesempatan untuk memanjakan diri bagi mendapatkan rawatan kecantikan kulit. Jangan bimbang, ambil saja limau purut dan dibelah dua. Kemudian sentalkan buah limau purut tersebut ke bahagian kulit yang kering dan bersisik. Amalkan selalu ketika mandi dan hasilnya kulit menjadi bersih dan sihat.

3. Awet muda

Aroma daunnya dikatakan boleh memberi rasa segar dan bertindak sebagai agen untuk wanita kekal awet muda. Caranya cukup mudah, tambahkan beberapa titis jus limau purut di dalam air mandian. Amalkan selalu.

4. Hilangkan kotoran baju

Melihat ada sahaja kesan kotoran pada baju anak-anak selepas mereka bermain, itu menandakan ada tugas mencuci yang lebih daripada biasa harus kita lakukan. Lain tidak bukan menyental! Tapi dengan menggunakan air perahan limau purut, dikatakan kesan kotoran lebih mudah ditanggalkan. Terbukti cara ini lebih jimat dan mudah untuk dilakukan!


‘Membawang’ Anak Sendiri Buruk Kesannya, Sila Take Note Sebab Sama Ibaratnya Macam ‘Makan Daging’ Mereka!

Anak-anak adalah amanah yang perlu dijaga dengan penuh kasih sayang dan tanggungjawab. Pun begitu, sebagai ibu ayah kita juga faham, setiap anak punya ragam dan perangainya yang tersendiri yang perlu kita fahami  dalam mendidik mereka.

Berdepan dengan pelbagai situasi dalam membesarkan anak-anak, pernah juga kita dengar cerita ada ibu bapa suka membanding-bandingkan anak kepada umum hingga membuka aib anak tanpa sedar atau sengaja. Hal ini tentunya boleh membuatkan anak jauh hati dengan ibu dan bapa mereka sendiri.

Menyedarkan hal ini adalah tidak wajar dilakukan oleh ibu ayah, Ahmad Saifuddin Yusof, penulis buku tafsir yang sering berkongsi ilmu di media sosial berkongsi pandangannya dan menyifatkan ibu ayah yang suka mengumpat anak sendiri seumpama ‘makan daging’ anak sendiri.

Ini perkongsiannya dan bersama kita ambil pengajarannya.

‘Makan Daging’ Anak Sendiri

Ada satu perangai ibu bapa yang mempunyai anak-anak yang sudah dewasa ialah mengumpat anak-anak sendiri.

Mengumpat anak sendiri?
Ya, sama ada menceritakan perihal buruk anak kepada orang luar atau kepada anak-anak yang lain.

Paling buruk kesannya apabila mengumpat anak dengan anak yang lain.
Contohnya, katakanlah Angah berjaya dalam karier sehingga ada pendapatan yang baik. Manakala Along kurang berjaya sehingga terpaksa meminta bantuan kita sebagai ibu ayah dengan berhutang dan sebagainya.

Ada perangai ibu ayah sekarang yang suka bercerita perihal Along itu kepada adik-adik. Kesan buruknya, hilang rasa hormat adik-adik kepada Along. Ditokok tambah macam-macam. Sedangkan keadaan Along itu yang terdesak menyebabkan terpaksa berhutang dengan ibu ayah.

Mengapa berlaku begitu?

Perangai kita ibu bapa yang suka mengumpat membawang orang lain dengan kawan-kawan. Jadi perangai itu terbawa-bawa apabila bercerita hal ehwal anak sendiri. Dia tidak sedar yang diumpatnya itu anak sendiri dengan orang lain atau anak sendiri.

Solusinya, hentikan perangai suka mengumpat dan membawang orang lain macam Mami Jarum. Memang seronok rasa bila membuka aib. Seronok itu datang dari syaitan.

Apabila dua orang lelaki telah mengumpat satu kumpulan orang yang banyak makan sehingga mereka berdua ketawa.

Rasulullah Sollahu ‘Alayhi wa Sallam yang mendengar perbualan dua orang itu. Wajah Nabi berubah, lalu Nabi berkata, “Sesungguhnya saya ternampak daging saudara tuan-tuan itu melekat di celah gigi tuan berdua.” – Sahih al-Bukhari

Daripada ucapan itu ia membawa maksud;
+ Daging saudara seagama sendiri telah masuk ke dalam mulut.
+ Daging itu telah digigit, dimamah, dikunyah.
+ Daging itu telah ditelan sehingga tertinggal cebisan di celah gigi.

Kita berhenti mengumpat sekarang, supaya tidak terumpat anak sendiri.

Tetapi, ada pengecualiannya.
Ibu terpaksa berkongsi perihal anak-anak sesama anak yang lain untuk sama-sama membantu.

Contohnya kes Along berhutang dengan ibu itu dalam jumlah yang banyak. Maka ibu terpaksa minta pandangan adik-adik Along itu untuk sama-sama membantu dan tidak diperincikan jumlah hutang dan sebagainya. Cukuplah untuk menimbulkan kerisauan adik-adiknya.

Bagi seorang ibu yang baik, mereka sangat faham garis halus antara mengumpat anak atau mahu membantu anak. Sangat berbeza caranya.


“Saya Macam Tak Percaya Juga Sebab Macam Pelik…” Ibu Ni Kongsi Insiden Bilah Kipas Siling Tiba-tiba Patah. Mujur Tak Jadi Apa-apa!

Malang tidak berbau, itulah peribahasa yang boleh dikaitkan dengan insiden yang terjadi pada keluarga ini bilamana dengan tiba-tiba bilah kipas siling di ruangan dapur, tiada angin tiada ribut boleh jatuh dengan sendirinya.

Ini diceritakan melalui hantaran satu posting oleh Sarina Basir dan turut memberi peringatan kepada warganet untuk lebih berhati-hati agar kejadian seperti ini tidak berlaku. Ujarnya lagi, jika sebelum ini bila dia terlihat posting cerita berkenaan kipas siling boleh jatuh, seakan tidak percaya boleh berlaku. Namun bila terjadi pada diri sendiri, nyata itu tidak mustahil.

Ini perkongsian penuh daripadanya;

Ada yang guna kipas jenis ni ke dekat rumah? Hati-hati ye..bilah kipas ni boleh patah dengan sendirinya..sebelum ni saya perasan ada yang post dekat group deko-deko, bilah kipas rumahnya patah tetiba.saya macam tak percaya juga sebab macam pelik, macam mana boleh patah dengan sendiri kalau tak ada yang ketuk, bila dah kena dekat diri sendiri, barulah saya percaya, ianya bukan rekaan, tapi betul-betul boleh berlaku.

Kipas yang saya guna ni jenama Deka. Betul-betul patah, bukan skru tercabut ye..boleh tengok dekat gambar yang saya attach seterusnya.

Tengah malam tempohari, anakanda Damia Husna ketuk bilik kami, bagitahu daddy dia yang kipas dapur ini tertanggal sendiri.dia terkejut sebenarnya dengar bunyi benda jatuh.mujur masa kejadian, kipas tak berfungsi. Kami semua dah tidur. Saya cuma risau jika sedang berfungsi, tiba-tiba patah bilahnya..Nauzubillahhiminzalik..

Alhamdulillah..Allah lindungi kami semua. Cuma kepada yang memasang kipas jenis macam ini, harap berhati-hati ye..

Hantaran posting ini turut mendapat respon warganet di ruangan komen dan turut berkongsi cara untuk elakkan kejadian seperti ini berlaku, antaranya komen daripada Zack Ismail “ada kemungkinan skru atau nut d ikat terlalu kuat. nampak mcm ada kesan retak atau pecah…..semoga Allah melindungi kita dari bahaya…… ”

Manakala Adiex Ezad menyarankan “stop kn kipas.. buat checkup…kalau longgar ketatkn..tengok bahagian-bahagian bilah ada crack ker tak…bersihkan bahagian yg berhabuk.. ni kira mcm buat servis …biasakan dlm 2-3 minggu skali…”

Joezz Joez pula beranggapan, “Ni ksilpn pda tapak pad untuk bilah kipas tu…maybe terjongket semasa pmsangan ataw terlalu ktat so permukaan bilah area pad stay clearence tu crack…hurmm.xpon Ada yg xda kje main pnyapu kipas pusing kne trus pth..kan…”

Apa yang pasti bila berlaku kejadian seperti ini tentunya kita bimbang terjadi apa-apa pada ahli keluarga. Malah warganet turut memberi reaksi kebimbangan tersebut di ruangan komen posting tersebut.


Anak Dah Besar Baru Nak Asing Tempat Tidur, Wanita Ini Kongsi Tip, Hasilnya Memang Berjaya!

Tular video apabila anak mempersoalkan ibu bapa tidur sebilik sedangkan dirinya yang masih kecil tidak dibenarkan. Begitulah cabarannya jika sejak kecil anak tidak didik untuk asing tempat tidur dengan ibu bapa.

Hakikatnya kebanyakan ibu bapa di Malaysia masih lagi mengamalkan ‘co-sleeping’ atau tidur sekatil dengan bayi. Ini kerana ia adalah praktikal dan memudahkan, lebih-lebih lagi yang menyusu badan.

Namun ia berlarutan sehingga anak itu semakin besar. Anak semakin sukar untuk berpisah bilik dengan ibu. Pelbagai alasan diberi tidak mahu tidur sendirian dalam bilik.

Hakikatnya dalam Islam telah menyatakan hal ini seperti bahawa Rasulullah SAW menganjurkan ibu bapa supaya mengasingkan tempat tidur antara anak lelaki dan perempuan.

Ia dapat dilihat daripada sabda Rasulullah SAW yang bermaksud:
“Perintah anak kamu bersembahyang ketika mereka berumur 7 tahun. Jika mereka tidak melakukannya sampai umur 10 tahun, pukul mereka, juga pisahkan di antara mereka (lelaki dan perempuan) dari tempat tidur.” (Riwayat al-Hakim dan Abu Daud).

Hadis ini menjelaskan selain itu Rasulullah SAW memberi garis panduan mengenai pemisahan tempat tidur anak lelaki dan perempuan apabila mereka mencapai umur 10 tahun.

Walaupun hadis ini mengenai pemisahan antara anak lelaki dan perempuan, namun ibu bapa perlu menghindari anak daripada tidur sebilik dengan mereka. Perkara ini menjelaskan bahawa kanak-kanak perlu dididik dengan pendidikan akidah, syarak dan akhlak sejak kecil supaya mereka tidak terpesong daripada ajaran Islam.

Bagi yang baru bercadang untuk mendidik anak asingkan tempat tidur bagi anak yang sudah besar, boleh ikuti cara wanita ini, puan Mardiana yang dikongsi di facebook miliknya.

Tips Asing Bilik Tidur Bila Anak Dah Besar.

Saya baru berjaya melepasi dilema nak berjaya asingkan anak dari tempat tidur (asing bilik). Pheww..Hanya Allah sahaja yang tahu!

Sebenarnya kan..bila berjaya ni, perasaan kejayaan tu tak taulah nak gambarkan macam mana..Haha.

Masa zaman hero dua orang sebelum ni, Alhamdulillah ok. Mungkin sebab si abang ada kawan.

Masa tu saya mula asingkan (asing bilik) masa diorang umur 1 dan 4 tahun. Kali ni bila anak perempuan sorang ni, rasa kasihan menggunung tinggi . Tak sampai hati.

Masa baby asing dalam baby cot, satu bilik. Bila try asing sekarang (asing bilik), meraung satu rumah tengah-tengah malam ketuk pintu bilik abi umi. Sampai menjerit sebut, “Umi Abi tak sayang Sofieyya!”. Huhu..luluh hati mak nak oii.

Saya try buat:

1. Deko bilik cantik-cantik dengan cadar & mainan.

2. Letak teddy bear dan baby doll sebelah.

3. Disebabkan dia suka baby, saya pujuk kata kalau nak baby, kena tidur bilik sendiri, baru boleh jadi kakak. Nanti baby pun nak tidur dengan kakak.

(P/S: Of course saya sebut kena doa banyak-banyak kat Allah juga. Kita nak fahamkan dia bahawa sebab kuasa Allah dapat baby, bukan sebab tidur bilik sendiri)

4. Acu try pujuk dan puji, dia buat muka derkk saja.

5. Beli mainan baru dengan harapan berjaya. Abang-abang dah siap perli dah kata, jangan percayalah ummi, mesti dia tak nak juga. Nanti last-last dia akan ketuk bilik kitaorang juga, kalau kunci pintu, dia panjat tingkap tepi tu.. Hmm.. Takpe, kita try dulu.

Apa yang berlaku? Semuanya tak jalan

Sampailah satu hari saya dapat idea. Hasil dari pembacaan dan try and error sejak sekian lama. Berapa lama? Hampir setahun jugaklah kiranya.

Ketahui 3 fasa peralihan

Apa yang saya buat?

Saya letakkan 3 Fasa Peralihan:

1- Nak Biasakan dengan suasana bilik sendiri
2- Tidur dibilik berteman.
3- Tidur sendiri

FASA 1:

1. Banyak kali biasakan berada dalam suasana biliknya. Masa nak tidur baca buku dalam bilik. Main & Sembang-sembang.

2. Puji kata cantiknya bilik Sofieyya, ummi pun rasa macam nak tidur kat sinilah boleh?

FASA 2:

3. Masa Fasa peralihan ni memang akan tidur sekali dengan Sofieyya. Kesian kat abi takdak kawan. Hehe. Kadang-kadang Abi yang teman.

4. Ada try bila dia dah tidur sembunyi- sembunyi keluar. Kalau dia tak sedar ok. Tapi kalau sedar jenuh meraung!

5. Masa menjerit, mengamuk ketuk pintu, saya dah nak buka pintu. Abi kata tunggu jap tengok apa dia akan buat. Masa tu rasa macam kejam tak sampai hati dengar menangis.

Tapi terfikir juga, kalau setiap kali menangis pintu dibuka, bila dia akan belajar tidur sorang? Dia akan belajar “menangis je nanti umi buka pintu juga”. So kami buat diam. nak tengok. Tup tup tak lama lepas tu dia diam. Penatlah tu kot. Hehe

6. Rupanya dia pi buka lampu satu rumah! Dia pi masuk bilik abang tidur . Panjat tingkap sebelah dalam. Ya Allah boleh ada idea macam tu!

Tak lama lepas tu dah tak ada bunyi menjerit ketuk pintu Abi Ummi dah Alhamdulillah. Tapinya, bilik abang pula jadi port baru. Haha. Sampai satu tahap abang-abang kunci pintu bilik semua. At last, dia give up.

7. Saya ada tunjukkan video kanak-kanak sebaya dia yang tidur sorang. Dia inspired! Mungkin bila tengok tu dia nampak diri dia sendirilah kot.

Jeng jeng jeng..Part ni nak try bagi tidur sorang-sorang pula…

FASA 3:

8. Rutin macam biasa yang sebelum ni. Buang air kecil dan gosok gigi. Tutup lampu. Waktu baring saya cakap, insyaAllah Allah akan jaga kita, jaga Sofieyya bila tidur. Syaitan semua lari bila kita baca doa & steps yang Nabi ajar kan? Dia angguk.

Lepas baca Ayat Kursi, 3 Qul; Qulhuwallahuahad (Al-Ikhlas), Qula’uzubirabbinnas(An-Nas), Qula’uzubirabbilfalaq (al-Falaq),
Baca Doa tidur, tiup tapak tangan dan sapu seluruh badan dari atas kepala sampai kaki.

Saya cium pipi dan dahi & doakan dia. Sambil niat dalam hati, Ya Allah bagilah Sofieyya tidur nyenyak sampai pagi Ya Allah.

9. Saya cakap kat Sofieyya, “Sofieyya, ummi keluar 10 MINIT kat library ya, ummi nak baca buku jap, japlagi ummi datang balik ok?”.
.
10. Saya tanya bagi dia pilihan “tertutup”, “Sofieyya nak umi buka pintu ke tutup pintu? Sofieyya pilih buka (dah agak dah ).

“Sofieyya nak selimut ke tak nak?, Sofieyya pilih selimut. Kiranya bukan soalan, nak tidur bilik umi abi ke bilik Sofieyya?

11. Ya, saya set timer 10 minit. Baca buku sikit dan tulis plan to do list untuk esok hari.

12. Lepas 10 MINIT, memang saya pergi bilik Sofieyya. Teeeet..Alhamdulillah, dah selamat berlayar dengan nyenyaknya..Alhamdulillah!

13. Esok pagi masa nak subuh, nak kejut bangun dan siap untuk sekolah. Saya masuk bilik, buka lampu “Assalamualaikum Sofieyya selamat pagi! Dengan muka happynya saya kata..

“Wahhh…Alhamdulillah tahniah! Sofieyya berjaya tidur sorang-soranglah malam tadi!! Abi pun datang puji dan cium dahi dan pipi dia. Wah bukan main gembiranya muka dia!. Senyum cover malu.

14. Masa tu rasa boleh percaya ke ni untuk esok? Yang abang pulak kata, eh betul ke ummi Sofieyya tidur sorang-sorang malam tadi? Alah.. baru satu hari je pun..

Umi cover, “Takpelah kan Sofieyya esok insyaAllah Sofieyya tidur lagi sorang-sorang kan? Dia angguk. Muka macam tak percaya dia boleh tidur sorang-sorang. Yeay Sofieyya berjaya!

Siap kemas katil dan bilik sendiri. Oklah kemas style dia. Kalau perasan saya selalu sebut, “It’s not about perfect, it’s all about HABIT”.

Alhamdulillah.. So far, sampai setakat malam ni (dah hampir seminggu) masih ok. Hehe. InsyaAllah tu, sebab menurut dari apa yang saya baca (tak ingat dah dimana), diorang nak dapat momentum awal tu yang agak mencabar. Bila dah dapat, insyaAllah ok.

Anak-anak yang dilatih tidur bilik sendiri ni insyaAllah lebih mature, ada self-confidence dan berdikari. InsyaAllah.

Patutlah mat salleh ajar asing bilik sejak kecik lagi. Sebab bila dah besar banyak akai & pandai cakap ni tersangatlaaaaah mencabarnya!.

Ada banyak benefits menurut kajian bagi baby yang diasingkan tempat tidur dibilik sendiri seawal 6 bulan atau lebih awal.

Antaranya, mereka akan dapat deep sleep yang lebih baik (tidur nyenyak), belajar untuk sabar menunggu apabila menangis sementara ibu/bapa datang, belajar self-control dan menghargai barang peribadi.

Amacam mommies, berani nak asingkan baby dibilik lain seawal 6 bulan atau lebih awal? Hehe..

Ikutlah kan.. Yang pastinya, jangan sampai sudah masuk umur 7-8 tahun ke atas masih tidur bersama ibubapa.

Selamat mencuba!

Saya gigih tulis panjang-panjang ni sebab ada yang tanya haritu. Harap membantu ya . Cc. Ummu Uwais Azizah Alia Maisarah

Keluarga: Buat yang masih belum asingkan bilik tidur anak, masih belum terlambat. Selamat mencuba!

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Beri Ruang ‘Me Time’ Berkualiti! Suami Ni Akan Pastikan Yang Terbaik Untuk Isterinya, Memang Sweet!

Menjadi seorang ibu dan dalam masa yang sama berkerja tentunya jadual harian yang dilalui sangat padat dan meletihkan. Perlu menggalas tanggungjawab di pejabat dan bila di rumah, melunaskan banyak perkara dalam mengurus rumah tangga agar sempurna.

Atas alasan ini, wajar bagi seorang isteri mahukan ruang waktu bersendirian atau sedikit ‘me time’ untuk merehatkan diri dan sekali gus menenangkan minda. Sebagai suami pula, sebenarnya ada baiknya memahami keperluan memberi waktu ‘me time’ untuk isteri tercinta.

Apa yang pasti, ‘me time’ setiap wanita itu berbeza-beza. Ini sebagaimana yang dikongsikan oleh seorang suami ini, bila menyentuh tentang me time terbaik yang diberikan untuk isterinya.

‘Me time’ yang terbaik buat seorang isteri adalah dapat baca Al-Quran, zikir, solat tanpa gangguan dari suami dan anak-anak. Saya ambil peluang ini jaga anak sementara isteri habiskan amalan dia.

Prinsip saya. Untuk isteri taat suami, berusahalah agar isteri taat الله dan Rasul terlebih dahulu. Sibukkan isteri dengan amal ugama, bukan sibukkan mereka dengan drama TV dan jangan sibokkan mereka dengan kerja rumah yang tak pernah habis.

Percayalah. Isteri itu anugerah terhebat dari الله. Dialah penyeri hidup seorang suami, dialah sumber pahala buat suami, dari dia jugalah akan lahirnya anak yang soleh solehah.

Kita suami jangan lupa doa;
“ ya Allah jaga isteri saya, ampunilah dosa-dosa dia, jauhkankanlah dia dari fitnah akhir zaman, kurniakan dia syurga tanpa hisab”


Ibu Ini Buat Jadual Agar Anak Basuh Tandas Dua Kali Seminggu. Bernas Idea Ni!

Bagusnya cara ibu ini mendidik anak menjadi seorang yang berdisplin. Dengan menyediakan jadual membersihkan tandas di rumah ini adalah salah satu cara pendekatan dalam mendidik anak menjadi seorang yang bertanggungjawab. Jom semak cara perkongsian di laman facebook puan Azie Surip. Sungguh inspirasi! Boleh lah ibu bapa cuba cara ini.

Jom, kita ikut cara puan Azie ni. Sungguh inspirasi kan!


“Kekal Dalam Neraka, Amin Ya Allah…” – Tergamak Bapa Ini, Hanya Kerana Minta Izin Tunang!

Bagi seorang wanita, bapa memain peranan sebagai pelindung ataupun “rumah”. Juga dikatakan bapa adalah cinta pertama setiap wanita. Namun, ada juga bapa yang tidak menjalankan peranannya dengan sempurna malah mendoakan bahala ke atas anaknya sendiri.

Baru-baru ini, seorang pengguna TikTok yang digelar sebagai Afina, 18, telah memuatnaik sebuah video yang mendapat sejuta jumlah tontonan. Konten video tersebut adalah “screen shot” perbualannya bersama bapanya ketika Afina meminta izin bapanya untuk bertunang. Balasan bapanya membuat dirinya dan warganet tergamam.

Video tersebut dimuatnaik dengan kapsyen, “Dia dah lah tak jaga i, i even tak expect dia akan cakap macam tu…apa-apa jelah i thought u are my rumah…i takda niat nak rude but hm”.

“Kalau awak ingkar cakap abah ni…abah doakan awak tak selamat dunia akhirat”

Kecewa dengan kata-kata bapanya, Afina turut membalas dengan pendapatnya bahawa ungkapan “abah” hanya sekadar panggilan untuk seorang bapa.

Kemudian, Afina terus digelar sebagai anak derhaka oleh bapanya.

Menurut temubual bersama mStar, Afina merupakan anak tunggal dan tinggal bersama datuk dan nenek di kampung. Dia juga mengaku bahawa dirinya dan bapa tidak rapat sejak kecil lagi, hasil daripada penceraian orang tuanya.

Dikatalan juga, Afina telah menguruskan kehidupannya sendiri sejak kecil termasuklah mencari pendapatan untuk menanggung perbelanjaan hariannya.

“Saya sedar juga, saya baru 18 tahun… thats why saya decide untuk tunang bukan berkahwin. Walaupun masih di usia remaja, apa yang saya lalui sekarang ni dah standing orang yang berumur. Semua benda pun saya tanggung sendiri di usia muda ni. Lagipun ayah tak mahu tanggung saya belajar. Sia-sia saja dapat sijil SPM (Sijil Pelajaran Malaysia). Tapi lebih baik saya bekerja, lagipun saya nak naik pangkat juga,” ujar Afina yang kini bekerja dalam bidang pengendalian makanan (F&B) di sebuah hotel lima bintang.

Warganet yang lain turut meluahkan rasa sedih dengan situasi yang dialami Afina serta memberi sokongan kepadanya di ruangan komen tersebut.

“Ya Allah kak… stay strong. Doa kat Allah semoga lembutkan hati ayah awak.

“Pakcik kira beruntung sebab anak pakcik minta izin kahwin daripada dia kahwin lari.. kena ingat anak pakcik tu nak bina masjid.

“Kenapa dia nak doakan buruk-buruk pula”

Semoga artikel ini memberi manfaat kepada anda. Kami dari Keluarga ingin mendoakan yang terbaik untuk adik Afina dan semoga hati bapanya dilembutkan.

Terima Kasih


Cantik, Kemas & Jimat, Lelaki Ini Kongsi Cara DIY Kabinet Dapur Sendiri Dengan Kos RM94. Memang Kreatif, Ibu-Ibu Boleh Cuba Sendiri!

Memasang sebuah kabinet dapur yang cantik dan lengkap dengan segala fungsi memang didambakan oleh semua wanita terutama sekali kaum ibu.

Pun begitu bukan semua orang punya citarasa sama. Ada juga yang lebih gemar melakukan sendiri dan berkreatif demi mencari kelainan di rumah sendiri.

Ada daripada kita yang gemarkan gaya luar biasa, bersahaja mahupun cara paling simple dalam menghias rumah. Begitu juga di dapur.

Cantik, kemas dan kreatif. Bukan hanya cantik dan kemas, malah ideanya ini mendapat perhatian netizen yang rata-rata sangat berminat dengan hasil kerjanya.

Pemuda ini berkongsi hasil kerjanya dengan turut menyenaraikan bajet yang diperlukan. Menarik!

“Oleh sebab ramai pm cara buat kabinet pakai rak buku tu, saya bagi gambar detail di bawah sekadar berkongsi.

Saya hanya pakai :

1) Rak Buku (Tesco)
 – RM14.90 x 6 Biji

2) Angle Bar L Shape (Kedai D.I.Y @ hardware)
 – RM3.60 (12 pcs)

3) Paku Dinding (tak pakai drill)
 – RM1 (sebungkus)

TOTAL = RM94.00

** Setiap rak, saya letak 2 pcs Angle Bar (atas & bawah) tepat pada tulang tengah tu. Tingkat atas tak perlu ikat, letak jer kat situ.

** Beban paling berat saya, lesung batu & botol pencuci.

Cantikkan hasilnya? Bukan hanya itu sahaja malah dia juga dengan sedang mempersiapkan beberapa projek DIY lain.

Next insya allah, sekarang saya tengah siapkan projek diy yang lain :

1) Sofa L Shape size 9 kaki untuk 12 orang duduk, dengan modal RM250 sahaja.
2) Buaian katil bayi dengan bermodal RM60.
3) Kitchen Hood – Penyedut Asap Dapur DIY kos dalam RM100

Hebat!

Selamat mencuba!


Rupanya Ada 5 Makanan Yang Buat Anak Sukar Dikawal Dan Terlalu aktif. Ibu Bapa Kena Alert!

Sering kali gula menjadi satu-satunya makanan yang akan dipersalahkan kerana menjadikan adik aktif dan sukar dikawal. Namun tahukah anda, makanan lain juga memberikan impak kepada kelakuan anak. Antaranya ialah:

1. Produk tenusu

Minum susu memberikan khasiat yang berguna kepada si manja untuk Namun bagi si manja yang alergi kepada protein yang terkandung dalam produk tenusu, mereka kana menunjukkan gangguan kepada mood dan kelakuan iaitu agresif dan sensitif apabila terdedah kepada laktosa.

2. Gula

Gula apabila diambil melebihi paras yang normal akan menyebabkan kanak-kanak terlalu aktif. Gula juga dikenal pasti sebagai penyebab utama masalah kesihatan jangka panjang.

3. Pewarna tiruan

Tidak ramai yang tahu perwarna tiruan mempunyai perkaitan yang rapat dengan ADHD, hyperactivity dan perubahan tabiat. Kebanyakan ibu bapa terlepas pandang dan hanya menyalahkan gula semata-mata. Hati-hati akan kehadiran pewarna tiruan ini selalunya tersembunyi di dalam sebuku roti atau tairu.

4. Bahan perasa

Bahan perasa seperti monosodium glutamate (MSG) boleh menyebabkan sakit kepala dan hyperactivity kepada kanak-kanak.

5. Bahan pengawet

Bahan pengawet terdapat banyak di dalam makanan berproses seperti makanan dalam tin dan produk sejuk beku. Perlu diketahui pemakanan yang kaya dengan makanan berproses berkait rapat dengan tekanan perasaan, perkembangan terbantut dan masalah tidur.


“ Suami Meninggal 2 Minggu Sebelum Ulang Tahun Pertama Kelahiran Anak. “ Sedih & Down, Namun Pesanan Arwah Reda  & Jadi  Orang Islam Yang Baik Pegangan Mualaf Ini!

Kisah penghijrahan wanita bernama Nur  Amiraa Lee ini cukup syahdu. Bukan mudah rupanya untuk dia menjadi saudara baru. Pelbagai ujian dan dugaan yang terpaksa dilaluinya.

Islam itu indah subahanallah, dek kerana ingin tahu, Amiraa sanggup pergi kursus untuk saudara baru dan setiap kali itulah dia mengajukan soalan untuk mendapatkan lebih kepastian. Setiap  jawapan memang meyakinkan danitu membuatkan dia  bertambah yakin untuk memeluk islam. Namun, keputusan tersebut nyata membawa perubahan dalam keluarganya.

Pertama kali buat ibu menangis

Malah, penghijrahannya juga menyebabkan ibunya, Chong Moi, 64, yang bersusah payah membesarkannya menangis dan sedih kerana dia rasa seolah-olah kehilangan seorang anak lagi.

“Saya memang anak mak yang tak pernah buat mak menangis. Itu kali pertama saya buat dia menangis. Sebab dia sedih kerana seolah-olah saya lain. Tapi saya cakap dengan mak Islam bukan begitu. Tetapi sebab saya tak cukup ilmu dan kekuatan tetapi ibu sangat memahami.

“2009 saya ambil keputusan peluk islam dan awalnya family tak boleh terima kerana 22 tahun hidup bersama mereka dan buat semua benda sebagai family. Tentunya mereka rasa seolah-olah saya macam tak nak jadi ahli keluarga, tapi itu tak tepat kerana selama 9 tahun jadi saudara baru, saya masih tinggal dengan mak yang belum peluk islam.

“Cuma ada perubahan selepas peluk Islam termasuklah menutup aurat. Awalnya rasa susah tapi saya nak buat juga. Keluarga juga rasa tak seronok. Saya tak boleh makan menggunakan kuali yang keluarga guna. Tapi saya tidak sampai hati nak beritahu.

“Mak cakap kenapa tak makan sebab ayam bukan haram. Lepas tiga bulan barulah saya beritahu emak sebab kenapa sering elak makan bersama. Saya bagi tahu saya tidak boleh makan menggunakan kuali yang sama dan ayam perlu dibeli yang disembelih terlebih dahulu.

“Emak kemudiannya membeli kuali baru untuk saya dan keadaan ini membuatkan saya terharu,”,” jelas Amiraa yang masih tinggal bersama emaknya dan mendoakan moga syurganya itu mendapat hidayah kelak.

Suami meninggal sakit Leukimia

Bukan hanya keluarga,  malah Amiraa juga berhadapan dengan ujian paling besar bila mana suami tersayang, Mohamad Norasyrul Nordin meninggal dunia akibat leukimia atau kanser darah pada Disember 2012.

“Siapa sangka arwah suami saya, Mohamad Norasyrul Nordin telah disahkan menghidap leukimia pada hari jadi saya. Inilah dugaan paling berat saya lalui selepas kami mendirikan rumah tangga pada 2010.

“Setelah tahu dia sakit dan perlu jalani rawatan, saya ambil keputusan berhenti kerja sebagai pramugari. Saya jaga dia di hospital dan kami sama-sama melawan penyakit yang dideritainya. Saya sentiasa yakin Allah berikan seseorang itu penyakit kerana Allah sayang padanya.

“Walaupun saya sedih tetapi ada kalanya turut rasa down. Bukan senang untuk berhadapan dengan ujian maha hebat ini. Malah kalau diberi peluang biarlah saya yang tanggung segala kesakitannya tapi ia mustahil.

“Dan akhirnya memang Allah lebih menyayanginya. Suami saya meninggal dua minggu sebelum ulang tahun kelahiran pertama anak perempuan kami,” ujarnya yang mengakui tidak mudah berhadapan dengan situasi berkenaan.

Akui Amiraa, Allah uji dia (arwah) dengan sakit tapi Allah ampunkan semua dosa-dosanya.

“Arwah dapat lafaz dua kalimah syahadah apabila arwah dijemput oleh Allah. Kita belum tentu lagi dan apabila saya melihat orang yang diuji dengan ujian  yang dahsyat reda, jadi kenapa pula saya tidak reda, saya reda dan patut reda.

‘Malah, saya tetap ingat pesanan dari arwah. Dia minta saya jadi orang Islam yang baik kerana Allah. Dia cakap kalau kita niat dan buat sesuatu kerana Allah, insyaAllah sampai bila-bila kita akan kekalkan niat tersebut dan kita akan buat sesuatu kerana Allah.

Dulu saya pelik  tengok banyak benda yang Orang Islam kena buat itu ini tapi mereka tetap gembira dan cepat terima hakikat kalau apa2 yg berlaku termasuklah Move on. Itu yang membuatkan saya jadi tertarik untuk mengenali lebih dekat tentang Islam,”ujar Amira lagi.

Tidak mudah tapi tak mustahil kerana menurut Amira tiada yang mustahil bagi Allah dan sebagai umatNya kena sentiasa yakin  dan usaha sahaja. Paling penting dia mahu Allah memandangnya dengan gembira dan mendapat redhaNya.

'Pada mula-mulanya kakak tak faham kenapa kena pakai tudung,Kakak marah. Dia kata ramai orang Islam tak pakai tudung dia pun Islam tapi tak pakai juga..'  Jom dengarkan kisah penghijrahan Amira Lee Abdullah dari sebelum beliau memeluk Islam. #IndahDihati #CeritaIndahDihati


Tiba-Tiba Rasa Sesak Nafas, Dr Ini Jelaskan Penyebabnya.

Follow dan subscribe Youtube Channel @BintangKecilMy#BintangKecilMy #BintangKecil #KitakanJuara


“Tunggu Mama Datang Ambil, Sebab Saya Kumpulan A”- Tersalah Hantar, Guru Ni Teman Murid Sampai Ibunya Datang!

Bila penetapan  sistem penggiliran ke sekolah untuk anak-anak kita dilakukan, di mana seminggu kumpulan A dan seminggu berikutnya  kumpulan B yang perlu hadir ke sekolah.  Tidak dinafikan ada juga ibu ayah yang terlupa jadual penggiliran tersebut. Maklumlah, perkara baharu.

Lagi-lagi kalau kita sebagai ibu ayah tengah kalut dengan kerja harian, tidak dinafikan ada yang terlepas pandang atau tersalah info berkenaan tarikh-tarikh persekolahan anak-anak ketika ini.

Ini sebagaimana kisahnya yang dikongsikan oleh seorang guru ini difacebook Cikgu Hussayn.

Tunggu Mama Datang, Saya Kumpulan A

“Kakak, kenapa berdiri di sini. Tunggu siapa?” tanya saya apabila melihat seorang murid perempuan termanggu di hadapan lobi utama sekolah.

“Saya tunggu Mama datang ambil sebab saya kumpulan A.” balas murid ini dengan sopan apabila ditanya Cikgu Papa.

“Alahai kesiannya awak, kenapa rajin sangat ni.” Respon saya bergurau dan kelihatan matanya mengecil di sebalik pelitup muka yang dipakai tanda dia tersenyum.

Melalui perbualan, anak ini menceritakan yang dia tidak hadir pada minggu sebelum cuti Deepavali kerana tahap dua belum perlu hadir. Maka minggu ini dia menyangka kumpulannya perlu hadir dahulu. Terdapat salah faham penggiliran kumpulan di situ.

Banyak juga perkara yang kami bualkan sementara menunggu ibunya datang ambil. Sempat juga saya bergegas lari ke Bilik Kaunseling untuk ambil roti gardenia dan air kotak apabila dia mengatakan belum sarapan pagi.

Memandangkan jadual temu janji bagi sesi konsultasi waris ialah pada pukul 9.30 pagi, saya ambil keputusan untuk menemani anak ini sahaja. Tidak lain tidak bukan ialah bagi memastikan dirinya sentiasa rasa selamat, tenang dan selesa apabila berada di sekolah.

Mohon Ibu Ayah Agar Cakna

Sambil mengunyah roti gardenia perisa coklat di hentian menunggu, matanya tidak lepas dari memandang arah pondok pengawal. Keadaan lanskap sekolah yang berbukit membuatkan kehadiran sesiapa sahaja lebih mudah diperhatikan.

Tidak sangka pula anak ini ramah tamah dengan saya. Anak yang kuat dari segi emosinya dan matang dari segi pertuturannya. Banyak perkara saya dapat belajar melalui perbualan kami hari ini. Apabila ibunya sampai saya mohon diri dan dia melambai dari jauh tanda berterima kasih.

InsyaAllah sebagai guru saya akan cuba bantu mana terdaya. Mohon juga jasa baik ibu ayah agar cakna tentang jadual pembelajaran anak-anak terutama di masa norma baharu ini. Pastikan kumpulan A atau B yang perlu hadir ke sekolah supaya kejadian ini tidak berulang.


Trik Memasak Jadi Cepat dan Mudah Setiap Hari Buat Ibu Superbusy!

Menjadi impian bagi setiap isteri dan ibu, untuk menyediakan hidangan daripada air tangan sendiri yang sihat, bersih lagi berkhasiat buat keluarga tersayang setiap hari. Namun adakalanya, keterbatasan masa sering menjadi alasan impian ini tidak dapat dilaksanakan lebih-lebih lagi bagi ibu bekerjaya.Proses penyediaan memasak yang agak remeh dan leceh, membuatkan makan di luar sering menjadi pilihan.

Tip dan trik mudah ini boleh membantu para isteri dan ibu yang rajin memasak untuk menyediakan hidangan buat anak-anak dan suami tersayang setiap hari.

1.Rancang Menu untuk seminggu.Bukan sehari.

Pada hujung minggu boleh merancang dengan lebih awal menu-menu yang akan disediakan pada minggu berikutnya. Sebagai contoh, Isnin-Ayam Masak Lemak Cilipadi, Selasa- Asam Pedas Ikan Kembung, Rabu-Sambal Udang dan sebagainya.

2.Beli barang basah mengikut keperluan menu yang dirancang

Ketika membeli barang basah dipasar, buat anggaran jumlah yang diperlukan untuk seminggu. Contohnya: Ayam satu kilo, Ikan kembung 1 kilo, Udang setengah kilo.

3.Bersihkan bahan basah ini dan asingkan jumlah yang diperlukan.

Bersihkan ayam,udang, siang ikan, potong sayur,potong bawang, cili kering dan sebagainya mengikut keperluan untuk sekali masak pada hari tersebut. Contohnya,Asingkan 4 ekor ikan selar dalam plastik,kemudian potongkan lengkuas, bawang putih, merah, bendi, kunyit hidup dan letak dalam plastik container lain.

4.Labelkan Menu Mengikut hari pada bekas yang ingin disimpan.

Kemudian, bahan yang sudah siap dipotong/siang, simpan elok-elok dalam bekas dan LABEL mengikut hari dan menu.Contohnya labelkan “KHAMIS-IKAN SINGGANG”.

5.Mudahkan proses defrost sebelum pergi Kerja.

Simpan didalam peti sejuk biasa yang memiliki 2 bahagian, 1 untuk sejuk beku dan satu lagi untuk biasa.Sebelum pergi kerja pindahkan bekas barang basah dari bahagian sejuk beku ke bahagian biasa untuk memudahkan proses defrost nanti. Jadi bila hendak dimasak malam nanti,tidak memerlukan masa yang lama. Mudah bukan.

TIP EKSTRA:

1.Sediakan cili dan bawang kisar anggaran untuk seminggu, masukkan kedalam bekas-bekas kecil.Ia bagi memudahkan dan mempercepatkan lagi penyediaan memasak.

2.Namun, pastikan sudu benar-benar bersih dan tidak mencampurkan bahan-bahan lain ketika mencedok cili atau bawang. Ia bagi memastikan bahan kisar ini tahan lebih lama dan tidak mudah rosak.

3.Ikan atau ayam untuk digoreng boleh juga diperap awal, simpan dalam beg plastik atau bekas,masa hendak digoreng, defrost sekejap selepas keluarkan dari freezer, rasanya lebih sedap sebab meresap ke isi.

4.Guna  atu beli bekas plastik yang boleh digunakan didalam ketuhar gelombang mikro.Ia juga mempercepatkan lagi kerja-kerja memasak ini.

5.Buat untuk setiap hari satu resepi, selama 1 minggu atau hari bekerja Selain dapat jimatkan masa, peti ais pun nampak kemas.Bila pulang dari bekerja , cuma sediakan bahan-bahan kering masukkan dalam periuk atau kuali. 5 minit sudah siap utk dimakan panas2.

Selamat Mencuba, semoga tip ini bermanfaat buat anda, Ibu superbusy!